Veslačka reprezentacija Srbije - Sportal\n13:36 - 29.10.2018\nLepe vesti stižu iz Lozane, iz sedišta Svetske veslačke federacije (FISA). Trener Nebojša Ilić, dugogodišnji selektor veslačke reprezentacije Srbije, sada član selektorske komisije Veslačkog saveza Srbije, izabran je za člana Takmičarske komisije FISA. O\n13:36 - 08.09.2018\n10:59 - 06.09.2018\nU nedelju, 9. septembra, u bugarskom Plovdivu počinje Svetsko prvenstvo u veslanju na kojem će se do 16. septembra za planetarna odličja boriti 950 takmičara i takmičarki iz 62 zemlje. Među njima će biti i četvoro srpskih reprezentativaca koji će nastupi\n15:33 - 18.05.2018\n09:42 - 16.04.2018\nNa 35. internacionalnoj regati u veslanju „Croatia Open“ održanoj 14. i 15. aprila u glavnom gradu Hrvatske reprezentativci Srbije osvojili tri trofeja. Došli su naši takmičari do 18 klupskih odličja na Jarunu, od toga četiri zlatna i po sedam srebrnih i\n16:16 - 21.09.2017


Dačić: Neću sa Tačijem uklanjati barikadu na Ibru – Nadlanu.com\nDačić: Neću sa Tačijem uklanjati barikadu na Ibru\nObjavljeno 4. juna 2013. / 16:16:50\nPremijer Srbije Ivica Dačić odbacio je danas mogućnost da zajedno sa kosovskim premijerom Hašimom Tačijem simbolično sruši barikadu na mostu preko Ibra u Kosovskoj Mitrovici, o čemu špekuliše prištinska štampa, istakavši da je takva priča lepa za novine, ali nije realna u životu.\nOn je rekao da to uopšte nije bio predmet njegovih razgovora od oktobra pa do danas, koliko traje dijalog sa Prištinom.\n„Jeste da postoji raniji dogovor o slobodi kretanja, ali to je ipak jedna priča koja je lepa za novine, ali nije realna u životu. Bilo bi dobro da nam barikade nikada više ne budu potrebne, ali na tome mora da se radi“, rekao je Dačić na zajedničkoj konferenciji za novinare u Beogradu sa šefom slovačke diplomatije Miroslavom Lajčakom.\nKako je naglasio, uklanjanje barikada trebalo bi da bude rezultat rastućeg poverenja.\n„Život na Kosovu treba da se normalizuje, da svako ima svoja prava, da zajednica srpskih opština funkioniše, da nisu potrebne bilo kakve barikade“, zaključio je Dačić.\nEvropske diplomate zatražile su da barikade na Ibru na severu Kosova budu uklonjene do 15. juna, ali i sugerisale da bi to zajedno mogli da urade predsednici vlada Kosova i Srbije Hašim Tači i Ivica Dačić.\nbarikadehašim tačiivica dačić\nTipsarević se izvino zbog psovke\nŽENE POLUDELE ZA BEJBI BOTOKSOM: Evolucija u svetu…\nMarija Milošević pre 10 minuta 0\nJedan od najboljih jazz muzičara današnjice svira u…\nON DOZIVA BOGA, AMINUJE: Kija iznela sve detalje seksa…\nUZ POMOĆ ČAROBNOG SASTOJKA: Jednostavan napitak koji…


Jovanović: Neki su govorili da nećemo osvojiti medalju - Sportklub\nJovanović: Neki su govorili da nećemo osvojiti medalju\nReprezentacija Autor:Branimir Smilić9. avg. 201723:35 > 23:38\nVlada Jovanović, selektor juniorske košarkaške reprezentacije Srbije koja je osvojila zlatnu medalju na prvenstvu Evrope, izjavio je u Novom danu da su ekipu koju je predvodio, zbog toga što ranije nije imala uspeha, u košarkaškim krugovima ocenili kao ekipu koja neće moći da osvoji medalju.\n„Moj glavni zadatak je bio da ih ubedim da poseduju kvalitet i da možemo da dođemo do pobedničkog postolja, pa i do zlata„, rekao je on.\nJovanović kaže da mu je ovo bila peta reprezentativna akcija, od toga jedna kao pomoćni trener.\n„Svaki put ulazim sa ogromnom energijom i voljom, volim da sam s tom decom. Samo je bilo pitanje da li ćemo za taj kratak period, 37 dana priprema i samo šest pripremnih utakmica, uspeti da se uigramo i pokažemo kvalitet“, rekao je on.\nDodaje da je znao da će stoga na početku turnira biti teško.\n„Ali takođe sam znao da ćemo se dizati tokom turnira, izvukli smo neke utakmice na karakter. Znao sam da imaju dovoljno karaktera da ne dozvole da ih jedna ekipa pobedi dva puta na prvenstvu“, rekao je Jovanović, aludirajući na pobedu nad Španijom u finalu od koje su izgubili u prvom meču na turniru.\nOdgovarajući na pitanje o konstantnim uspesima košarkaša, Jovanović kaže da su razlozi i genetske predispozicije, ali i „istorija koja je bogata da nam ne da se nijednog trenutka opustimo kako bi opravdali prethodne generacije“.\nVulikić: Ključna polufinalna utakmica\nJuniorski reprezentativac Vuk Vulikić kaže da je osvajanje zlata sjajan osećaj, ali da igrači još nisu svesni uspeha koji su postigli.\n„Naša zemlja ima ima veliku istoriju što se tiče košarke, završiti među 12 igrača koji treba da predstavljaju državu je ogromna čast„, kaže on.\nVulikić smatra da je ključna utakmica bila polifinalna sa Litvanijom.\n„U finalu smo bili opušteniji jer smo već obezbedili medalju. Drugo poluvreme smo bili odlični u odbrani i to nas je pokrenulo i u napadu„, rekao je on.\nFIBA U18 European ChampionshipU18 reprezentacija Srbije u košarciVladimir Jovanović


Aerodrom dobija nov košarkaški teren - Humanitarniradio.inf\nAerodrom dobija nov košarkaški teren\njun 18, 2021 Aerodrom, dobija, nov košarkaški, teren\nGrad Kragujevac će u okviru akcije kompanije Mocart ’’Sto terena za jednu igru’’ dobiti košarkaški teren koje će poneti ime košarkaša, bivšeg reprezentativca i direktora KK Radnički, Kragujevčanina Nikole Lončara . U okviru ove akcije biće obnovljen košarkaški teren u naselju Aerodrom.\nNakon razgovora i konsultacija sa rukovodstvom kompanije Mocart, Grad Kragujevac je potpisao ugovor sa ovom kompanijom o donaciji za izgradnju novog košarkaškog igrališta u naselju\nAerodrom u Ulici Vladimira Rolovića. Donacijom od 1,6 miliona dinara planirano je postavljanje nove podloge , zamena konstrukcija koševa sa tablama, obručima i mrežama, postavljanje klupa, a završetak radova se očekuje do polovine jula.\nU nameri da obnovi sportsku infrastrukturu, svaki deo grada i svako naselje dobije otvoreni sportski teren i dečija igrališta, grad Kragujevac je dobio podršku donacijom kompanije Mocart za rekonstrukciju i obnovu košarkaškog terena u naselju Aerodrom.\ntekst i foto:Gradska uprava za poslove organa grada-Press centar\nAkcija imunizacije Romskih naselja i podela higijenskih paketa\nNajava događaja za ponedeljak 21. jun 2021. godine


Neuropsihološka Procena: Averzija - Test INH-EST\nCogniFit - Averzija - Test\nAverzija - Test\nTest kognitivne procene\nTestirajte neke svoje kognitivne veštine, kao što je to inhibicija\nSaznajte koliko se slažete ili ne slažete sa drugima\nINH-EST test predstavlja primer motivacionog upitnika. Korisnik mora da odgovori koliko se slaže ili ne slaže sa nekom izjavom. Ne postoji tačan ili netačan odgovor, već odgovor koji jednostavno pokazuje kako se korisnik oseća ili kako razmišlja u određenoj situaciji.\nProcenjene kognitivne veštine: Inhibicija i procena udaljenosti.\nCilj: Odgovorite na izjave tako što ćete pokazati u kojoj meri se slažete ili ne slažete sa tim izjavama.\nInstrukcije: Test se sastoji od niza pitanja. Pitanja su vezana za osećanja korisnika. Korisnik odgovara u kojoj meri se slaže ili ne sa tvrdnjama.


Nemački “Motoo Auto Servis” osvaja srpsko tržište › Made-in-Germany.rs\nNemački “Motoo Auto Servis” osvaja srpsko tržište\nNemački franšizni sistem za servisiranje automobila “Motoo Auto Servis” širom Srbije uspešno nastavlja umrežavanje nezavisnih autoservisa.\nOvaj servisni koncept započeo je svoje poslovanje na tržištu Srbije prošle godine, a sada pod ovim brendom posluje već 28 domaćih servisera. Menadžer Motoo servisnog koncepta, Marko Stefanović, za sledeću godinu najavljuje još bolju promociju i efikasnije širenje.\n– Tokom ove godine franšiznom sistemu Motoo mesečno je pristupao jedan do dva servisa automobila. Trenutno pregovaramo sa još nekoliko kandidata i izvesno je da će se broj članova do kraja godine još povećati – kaže Stefanović, a prenosi “Franchising”.\nVlasnik Motoo franšize, nemačka firma “Hans Hess”, i njen nosilac za srpsko tržište, preduzeće “Delmax”, procenjuju da bi za tržište Srbije bilo optimalno 80 franšizera. Pored tehnološko-organizacionih kriterijuma, veoma je važno da servisi koji pristupaju ovoj mreži poseduju i visok kvalitet u radu i dobru reputaciju kod svojih klijenata.\n– Auto-servisi dugoročnu korist pristupanja “Motoo” konceptu pre svega vide u boljoj prepoznatljivosti na tržištu. Sve više servisera je svesno brojnih prednosti koje sa sobom nosi pripadnost nekoj većoj mreži. Između ostalog, veoma značajnim ocenjuju pristup tehničkoj podršci i softverskim rešenjima koja im pružamo, kao i mogućnosti pohađanja velikog broja stručnih obuka od kojih su neke i besplatne – kaže Stefanović.\nPo njegovim rečima, i cela naredna godina će biti u znaku širenja franšizne mreže sa ciljem da se dostigne brojka od 50 primalaca.\nNemački „Motoo“ od ovog leta u Srbiji\nSrpsko elektrovozilo na BG Sajmu automobila\nNemački fond nagradio 13 poslovnih ideja\n“Teslin” auto-pilot nije siguran!\nNemački “Tele Kolumbus” kupuje “Pepkom”\nOd MiG na 15/11/2015 / Auto industrija, Informatika, Investicije, Komunikacije, Tehnologija, Usluge / Ostavite komentar\nDajalog semikondakter istrajan da kupi Atmel\nKvartalni profit Simensa milijardu eura


U toku je teroristički napad na bolnicu kod ambasade SAD: Maskirali se u lekare i započeli pokolj – VIDEO | WebTribune\nHome U FOKUSU U toku je teroristički napad na bolnicu kod ambasade SAD: Maskirali se u lekare i započeli pokolj – VIDEO\nNajmanje jedan pacijent i jedan radnik bolnice ubijeni su u eksploziji i pucnjavi koji su prijavljeni u vojnoj bolnici u Kabulu, glavnom gradu Avganistana, potvrdio je Al Džazirii Ismail Kavasi, glasnogovornik afganistanskog Ministarstva zdravstva. Prema nezvaničnim informacijama, najmanje troje je poginulo, a više od 54 je povređeno.\nNaoružani napadači, obučeni kao doktori, napali su vojnu bolnicu u blizini ambasade SAD u avganistanskoj prestonici i sukobili se sa bezbednosnim snagam u toj zgradi. Rojters, pozivajući se na zvaničnike i svedoke, navodi da je napad počeo eksplozijom u zadnjem delu bolnice “Sardar Muhamed Daud Kan”, nakon čega je tri do pet napadača naoružanih automatskim oružjem i ručnim bombama ušlo u nju.\n– Naše snage su tamo i u toku je žestok okršaj, borimo se da niko ne strada – kazao je porparol Ministarstva odbrane Avganistana Davlat Vaziri koji je dodao da za sada nema podataka o žrtvama.


ŠAKOTA POSLE POBEDE NAD PANATINAIKOSOM: Verovali smo do samog kraja, Perperoglu je klasa od igrača! (VIDEO) - Naša Borba\nŠAKOTA POSLE POBEDE NAD PANATINAIKOSOM: Verovali smo do samog kraja, Perperoglu je klasa od igrača! (VIDEO)\nTrener košarkaša Crvene zvezde Dragan Šakota rekao je da je njegova ekipa večeras protiv Panatinaikosa ostvarila važnu pobedu u Evroligi.\n„Čestitam igračima, ovo je važna pobeda u teškom rasporedu. Panatinaikos je igrao poslednju utakmicu protiv Valensije, nije imao ligu, ima jak tim, najjači skakački, trebalo je odigrati posle derbija, mnogo emocija, gde su igrači dali sve od sebe“, rekao je Šakota na konferenciji za novinare posle utakmice.\nZvezda je večeras u Beogradskoj areni pobedila Panatinaikos sa 78:73, u utakmici 23. kola Evrolige. Crveno-beli su 10. na tabeli sa 10 pobeda i 13 poraza, a Panatinaikos je šesti sa 13 pobeda i 10 poraza.\nŠakota je rekao da su se pojedini igrači vratili iz povreda i bolesti i da je na početku promenio startnu postavu kako bi probao nešto novo. On je dodao da ekipi treba vrermena da se prilagodi na Evroligu.\n„Kada dolaziš iz ABA lige koja nema veze sa Evroligom, igraš sa ekipama koje nemaju problema sa tim ritmom, svi su brži i agresivniji od nas. Ne možemo mnoge stvari da predvidimo. Kuzmić nije mogao da igra zbog stomačnih problema, a on je prvotimac, sa njim smo čvršći u skoku. Reskirali smo sa Stratosom (Perperogluom). To su nepredvidive stvari i ne obazirem se da li je bilo ružno ili lepo. Trebalo je okrenuti utakmicu i pobediti“, naveo je on.\nOn je rekao da su svi strpljivo čekali grčkog košarkaša da se vrati iz povrede i da je Perperoglu večeras pokazao klasu, da ima karakter i da je to bilo dovoljno.\nTrener crveno-belih rekao je da je ekipa mogla da ostvari i bolje rezultate da nije imala problema sa povredama i istakao da je više koncentrisana na ABA ligu kako bi popravila poziciju pred plej-of.\n„Nismo se opteretili rezultatima u Evropi, neke utakmice smo gubili gde nismo samo mi bili krivi… Da smo pobedjivali tek onda bismo bili opterećeni rezultatima. Daleko je kraj, idemo jednu po jednu utakmicu, motivisaniji smo za ABA, ali igramo Evropu maksimalno koliko možemo“, rekao je Šakota.\nŠakota je naveo da će ekipa u sledećih 11 dana 10 biti na putu. Zvezda u petak igra protiv Himkija u Moskvi.\n„Svi znamo da je Himki napadačka ekipa, imaju kvalitet da igraju vrhunsku odbranu. Nigde ne piše da onaj ko je na papiru bolji, da treba da pobedi. Pokušaćemo to da objasnimo igračima. Imali smo nesretan period sa povredama i bolesti“, dodao je on.\nPrethodni tekstPREOKRET U BOLONJI: Partizan pobedom protiv Virtusa osigurao prvo mesto u grupi! (VIDEO)\nSledeći tekstPreminuo legendarni glumac Kirk Daglas


Gasifikacija - Blic Online\nGASIFIKACIJA SRPSKE Dodik: Planiran gasovod od Bijeljine do Banjaluke i dve gasne elektrane\nSrpski član Predsedništva BiH Milorad Dodik izjavio je večeras da je u okviru gasifikacije Republike Srpske koja će biti realizovana sa ruskom kompanijom "Gasprom" planirano da bude sagrađen primarni gasovod od Bijeljine do Banjaluke i dve gasne elektrane.\nDODIK I CVIJANOVIĆ SA PREDSTAVNICIMA "GASPROMA" Dogovorena gasifikacija Republike Srpske\nSrpski član Predsedništva BiH Milorad Dodik i predsednik Republike Srpske Željka Cvijanović dogovorili su danas na sastanku sa rukovodstvom ruske kompanije “Gasprom” u Sankt Peterburgu gasifikaciju Republike Srpske, javlja ATV.\nRUSI NA ČEKANJU U ZAGREBU Hrvatska ODBILA gasnu ponudu iz Moskve?\nRuske kompanije ne mogu da učestvuju u gasifikaciji Hrvatske niti da je kreditiraju, nezvanični je komentar upućenih, povodom izjave ruskog ambasadora u Zagrebu Anvara Azimova da je Moskva ponudila pomoć Hrvatskoj u finansiranju projekata gasifikacije i da ni posle mesec dana nije dobila nikakav odgovor iz hrvatske vlade.\nRadovi na gasifikaciji grada Bijeljine u završnoj fazi: Priključak na gasovod će koštati 750 evra\nGasifikacija grada Bijeljine u završnoj je fazi i izgrađeno je oko 300 kilometara distributivne mreže i postavljeno oko 5.000 priključaka, dok će do kraja godine biti završena i izgradnja magistralnog voda od Šepka do Bijeljine.\nPočinje gasifikacija Ivanjice\nOdlukom Vlade RS prihvaćen je izveštaj o potrebi izgradnje gasovodnih objekata radi završetka započete gasifikacije i obezbeđenja snabdevanja prirodnim gasom opštine Ivanjica.\nRADOVI U VRČINU Od večeras zatvoren centar naselja\nCentar Vrčina, od trafo stanice, do raskrsnice kod Oblakovske ulice Večeras zatvara se za saobraćaj večeras od 21 sat zbog radova na gasifikaciji koji počinju ujutro.\nGAS STIŽE U CELU SEMBERIJU: Počinje gradnja magistralnog gasovoda Bijeljina - Šepak\nNa gasovodnu mrežu u Bijeljini prvi korisnici trebalo bi da budu priključeni početkom septembra.\nDuplo manje čađi: Gasifikovane užičke kotlarnice pročistile vazduh\nUžice je i dalje u vrhu neslavne liste gradova sa najzagađenijim vazduhom, naročito u zimskom periodu, ali se u porđenju sa prethodnim godinama ipak lakše diše jer je koncentracija čađi drastično smanjena.\nGas bezopasan ako se pravilno koristi\nIako svako gorivo nosi određeni rizik, prirodni gas je bezbedan za upotrebu.\nGrejanjem na gas platite koliko trošite\nUvođenje prirodnog gasa u domaćinstvo znak je da su se građani odlučili za ugodno, efikasno, ekološko i, pre svega, ekonomično grejanje, tvrde energetski stručnjaci.\nKako pokazuje izveštaj Agencije za energetiku, u 2014. godini ulazni neprekidni kapacitet na granici sa Mađarskom od 540.000 kubnih metara po času (13 miliona kubnih metara u danu) bio je prosečno iskorišćen 36,5 odsto.\nGasifikacija je proces koji se nikada ne završava\nGas kao čist energent koji ima višestruku namenu polako, ali sigurno preuzima ulogu vodećeg energenta, a broj korisnika povećava se iz dana u dan. Samo prošle godine Srbiji je bilo na raspolaganju 2.166 miliona kubika prirodnog gasa, što iz uvoza, što iz domaće proizvodnje i podzemnog skladišta. Ipak, najveći deo prirodnog gasa potiče iz Rusije.\nGasifikacija Srbije do poslednje opštine\nGasifikacija je proces koji se nikada ne završava i čim se napravi neka nova fabrika, izgradi novo naselje, stanovi i gasna mreža se uporedo s tim stalno širi, kažu stručnjaci.\nGas postaje vodeći energent\nČim se napravi neka nova fabrika, izgradi novo naselje, stanovi... i gasna mreža se uporedo s tim stalno širi. Gasifikacija Srbije neće biti okončana sve dok svaki grad i opština u našoj zemlji ne budu priključeni na gasovodni sistem.\nGasifikacija je proces koji se nikada ne završava, kažu stručnjaci.\nIzmeštanje magistralnih gasovoda\nJedna od većih stavki u procesu gasifikacije čitave Srbije je i izmeštanje cevovoda s trase koridora 10 u novi energetski koridor u okolini Novog Sada, čime je omogućen potpuni završetak i funkcionalnost autoputa E-75 za nesmetan saobraćaj.\nPrirodni gas je kao energent u značajnoj prednosti spram ostalih energenata. Osim što štiti okolinu, njegova upotreba je ekonomična i bezbedna.\nŠampanjac o bager samo za slikanje: Obećali gasovod Kraljevu, pa nestali\nRazbijanje flaše šampanjca o bager, čime su počeli radovi na gasifikaciji, poslužilo je samo za slikanje jer do danas ništa nije urađeno.\nSDS RS ne veruje u ugovor sa Gaspromom oko gasifikacije RS\nSrpska demokratska stranka (SDS) ne veruje u najave predsednika Republike Srpske (RS) Milorada Dodika da će uskoro biti potpisan ugovor s ruskim Gaspromom o formiranju zajedničkog preduzeća koje bi trebalo da izgradi krak gasovoda Južni tok kroz RS.\nPet godina čekaju gas\nGrađani Požarevca već pet godina čekaju na uvođenje gasa. Iako je ranija gradska vlast 2006. godine pompezno najavila gasifikaciju, postavljanje mreže nije ni počelo, zbog čega gas ne mogu da dovedu ni u drugim opštinama Braničevskog okruga. Ugovor sa firmom koja je trebalo da gradi gasovod gradska vlast želi da poništi jer je potpisan bez tendera, a počeli su pregovori sa „Srbijagasom“ oko gasifikacije. Jedina dobra vest za meštane Braničeva je što priključak neće morati da plate 1.100 evra, kako je bilo predviđeno prvim ugovorom, već između 600 i 650.


SK ASI-MUR / СК АСИ-МУР / CS IAS-AIT / UC ASI-IWA : Nastavak akcije "Tri dinara za gubitaša"\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Pet 07 of May, 2021 [13:17 UTC]\nNastavak akcije "Tri dinara za gubitaša"\nSubota 18. March 2006. [19:29:00 UTC] (2672 čitanja)\nSmederevo - Samostalni sindikat kompanije "Ju-Es stil" u Smederevu, nastavio je sa akcijom "Tri dinara za gubitaša", zbog koje je kod Kredi banke otvoren žiro-račun na koji građani, radnici i preduzeća mogu da uplate novac i tako smanje gubitke ove kompanije.\nAkcija se organizuje jer je rukovodstvo kompanije izjavilo da bi ona pretrpela gubitke ukoliko bi pristala na najnižu cenu rada od 76 dinara, koliko su zahtevali Samostalni sindikat, ASNS i UGS. Ujedno, Samostalni sindikat uputio je javni zahtev i upozorenje generalnom direktoru Majklu Fedorenku da prestanu otvorene pretnje i pritisci na zaposlene u železari i da odmah počnu pregovori o štrajkačkim zahtevima u vezi sa cenom rada, koji su obustavljeni posle 100 dana. Pritisci su usledili zbog nepristajanja ovog sindikata na minimalnu cenu od 74 dinara, na koju su pristala druga dva sindikata, ASNS i UGS. Ovaj sindikat je upozorio da će, ukoliko se ne prihvati njihova cena, zahtevati 80 dinara.\n[ Vreme izvršavanja: 0.10 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.66 ]


Škoda Kamiq rally - BIGportal.ba\n27 Oktobra, 2021 27 Oktobra, 2021 016\nNa putu do osmog automobila: 25 studenata strukovne ŠKODA akademije u Mlada Boleslav započelo je rad na osmom studentskom ŠKODA automobilu (reli verzija Kamiqa).\nMaren Gräf, članica Upravnog odbora ŠKODA AUTO za ljudske resurse, kaže: „Projekat studentskih automobila ima zavidnu reputaciju i daje doprinos naše kompanije razvoju mladih talenata. Vrlo sam ponosna što sam ove godine prvi put deo ovog projekta i radujem se što ću pratiti studente na njihovom putu. Ovo je veliko iskustvo za studente strukovnih studija; izgradnja automobila iz snova jača njihovu motivaciju i kreativnost, a istovremeno stiču mnoge tehničke veštine tokom izgradnje vozila.“\nDok počinju rad na osmom ŠKODA studentskom automobilu, studenti imaju zakazane brojne sastanke. Zahvaljujući digitalnim tehnologijama, mogli su da donesu i potrebne odluke tokom pandemije. Novi ŠKODA studentski automobil postupno će se predstavljati sledećih nekoliko meseci.\nAlois Kauer, direktor ŠKODA akademije, kaže: „Ovo je sada drugi studentski automobil brenda ŠKODA u čijem sam stvaranju učestvovao. Prošle godine sam bio impresioniran velikom podrškom koju je ovaj projekat dobio od svih sektora kompanije. Teški uslovi uzrokovani pandemijom COVID-19, koji takođe imaju značajan uticaj na ovogodišnje poslovanje, ponovo su ojačali naš timski duh i solidarnost. Već sam uzbuđen što naslućujem šta će naši studenti predstaviti ove godine.“


Procenat investiranih sredstava u odnosu na ukupnu količinu...\nProcenat investiranih sredstava u odnosu na ukupnu količinu sredstava uključenih u trgovinu\nObim trgovine nekog valutnog para karakteriše obim sredstava vezanih za valutni par uključujući sve pozicije na tržištu. Indikator obima pozicija valutnog para omogućava praćenje nivoa ukupnog investiranja i u kupovinu i u prodaju (kupce i prodavce određenog valutnog para), tj. trenutni obim tržišta. Obim pozicija valutnih parova u kombinaciji sa indikatorom broja trgovina prikazuje interesovanje Forex učesnika za trgovinu određenim valutnim parom.\nZnačajna prednost ovog indikatora jeste mogućnost dobijanja informacija o stvarnom obimu, van konteksta broja trgovina, s obzirom da na tržište više utiče jedna pozicija obima 100 lotova nego 5 transakcija obima 1 lota.\nKritični porast obima pozicije valutnog para označava verovatnoću javljanja novog trenda. Manji obim valutnog para označava manje interesovanje za rad sa njim i porast verovatnoće javljanja izraženijih sporednih kretanja.


Džef Tvidi – „Summer Noon” - Rock SvirkeRock Svirke\nDžef Tvidi (Jeff Tweedy) objavio je novu pesmu i animirani spot „Summer Noon“ koja će se naći na predstojećem albumu Sukierae.\nTvidi je frontmen američke rok grupe Wilco i pored rada sa bendom, posvećen je solo karijeri, kao i nastupima koji će ove godine na evropskom kontinentu biti nekoliko, od kojih bi izdovjili koncerte u Londonu i Berlinu.\nIzlazak novog solo albuma zakazan je za 16. septembar, a na njemu će se naći i Džefov osamnaestogodišnji sin Spenser (Spencer) koji svira bubnjeve. O ovoj saradnji Tvidi je rekao: „Solo bi za mene značio da moram sve sam da uradim – da napišem pesme, sviram sve instrumente i pevam. Ali Spenser je bio uz mene od samog početka, svirao bubnjeve i pomogao da pesme dobiju oblik. S obzirom na to, može se reći da se solo album pretvorio u duo album.“\nPored „Summer Noon“, Tvidi je prošlog meseca predstavio i numeru „I’ll Sing It“, takođe sa novog albuma.\nDžef Tvidi – „Diamond Light – Part 1“\nObjavljeni detalji novog albuma Stivena Vilsona\nPixies najavili novi album Head Carrier i predstavili novu…\nGilmor: „Nema mesta za Pink Floyd u budućnosti“\nWilco objavio detalje 10. studijskog albuma „Schmilco“


Nećemo troškariti pred izbore - Istinomer\n„Nije tačno da će biti prevelika potrošnja u predizbornom periodu.“\nBudžet koji je Skupština usvojila krajem 2011. godine predviđao je prihode od 750 i rashode od 890 milijardi dinara. Iako su stručnjaci upozoravali da su prihodi nerealno prikazani, zvaničnici su nas uveravali da je budžet štedljiv i prilagođen krizi. Premijer je najavio da će se vlast držati zakonom definisanog nivoa potrošnje, kao i da se neće mnogo trošiti pred izbore.\nPodaci koje je nedavno objavilo Ministarstvo finansija potvrdili su sumnje da će običaj vlasti da uoči izbora troši više nego što je budžetom planirano. Naime, samo za prvih pet meseci ove godine napravljen je deficit od skoro 80 milijardi dinara, odnosno, u prvom kvartalu potrošeno je, prema proceni Fiskalnog saveta, oko 30 milijardi dinara više nego što je bilo u planu. Takođe, vrlo je upadljivo povećanje rashoda države u predizbornim mesecima-martu i aprilu, a zatim vraćanje na nivo potrošnje u periodima koji nisu „vanredni“.\nPošto je očigledno da se više trošilo u predizbornom periodu nego što je uobičajeno, Istinomer obećanje odlazećeg premijera ocenjuje kao „neispunjeno“.\nMinistarstvo „kasni“ sa objavljivanjem podataka\nZanimljivo je i da je Ministarstvo finansija u predizbornom periodu sa zakašnjenjem objavljivalo podatke o budžetskim prihodima i rashodima. Naime, podaci za mart objavljeni su tek polovinom maja, a za april i maj početkom juna. Prema dosadašnjoj praksi, budžetska primanja i rashodi objavljivani su u prvoj nedelji meseca za prethodni mesec.\nizbori budžet Ministarstvo finansija


Folk pevačica Svetlana Ceca Ražnatović već neko vreme uživa na Kipru, gde poseduje vilu, a sad joj se pridružila Danijela Rodić, majka Bogdane Ražnatović.\nNa društvenim mrežama su osvanuli njihovi zajednički trenuci, a pozirale su nasmejane u ženskom društvu, koje je činila i Cecina rođena sestra Lidija Ocokoljić.\nUživale su u večeri u jednom restoranu, dok se čini da im je baš sve bilo potaman.\nDanijela i Ceca su od početka Bogdanine i Veljkove romanse u odličnim odnosima, a ovo je još jedan dokaz da sjajno funkcionišu zajedno.\nCeca, Danijela i Lidija na Kipru\nInače, kako su prijatelji srpske zvezde pre nekoliko godina otkrili za "Blic" njena kiparska oaza prostire na 400 kvadratnih metara. Vilu u letovalištu u Aja Napi Ceca je na kredit kupila 2006.\nVIDEO Ceca se igra sa unukom u bazenu\nCeca se igra sa unukom u bazenu


Afer izbacio novi spot (VIDEO) - Ozonpress :: internet portal\nTag: Afer, Heni, spot\nAleksandar Topalović Afer, reper iz Čačka, objavio je novi spot i pesmu Sve je u redu. Spot je sniman u Beogradu početkom marta u saradnji sa novosadakim reperom Foxom i rnb izvodjačem Henijem.\nAfer je za proteklih 10 godina, koliko se bavi ovom muzikom, snimio tri albuma, dvadesetak singlova i spotove za neke od tih pesama. Kako nam je rekao, uskoro će izbaciti nove pesme, o čemu će čitaoci OzonPressa biti obavešteni.\nPoslušajte i pogledajte novi spot.\nVikend u Srpskom pabu


Vesti, 24.02.2021, 10:57 AM\nKolačići se na veb sajtovima koriste već jako dugo. Početna ideja je bila da kolačići pomognu veb sajtovima da zapamte određene stvari o korisniku, tako da kada korisnik učita veb sajt, ne mora da sve počinje ispočetka. Ovo je trebalo da bude korisna funkcija, ali poslednjih godina videli smo kako se kolačići koriste za praćenje aktivnosti korisnika na različitim veb sajtovima, a ne samo na onom na kojem je korisnik.\nZa one koji su možda zabrinuti za svoju privatnosti, najnovija verzija Firefoxa biće dobra vest. Razlog je to što je Mozilla u Firefoxu 86 uvela „Total Cookie Protection“. Ova zaštita ni na koji način ne blokira kolačiće, već ih izoluje na veb sajtu sa koga potiču.\nTo znači da će umesto da više veb sajtova zahvata iz “iste tegle sa kolačićima”, svaki veb sajt sada biti ograničen na svoju teglu sa kolačićima. Ovo je ogroman napredak u zaštiti privatnosti koja je ugrađena u funkciju „Poboljšana zaštita od praćenja“ (Enhanced Tracking Protection).\n„Da bi se postigla sveobuhvatnija zaštita, Total Cookie Protection čuva sve kolačiće sa svakog veb sajta u zasebnoj posudi za kolačiće tako da kolačići više ne mogu da se koriste za praćenje po internetu dok idete sa sajta na sajt“, objasnili su iz kompanije Mozilla.\nOva funkcija će uglavnom uticati samo na stvari kao što su oglasi, jer s obzirom na to da će kolačići kojima će moći da pristupe biti manje detaljni, na kraju ćete možda videti manje personalizovane i opštije oglase. Za razliku od korisnika, izvesno je da oglašavače ovo neće previše oduševiti.


Vađenje sadnica redno vezanim traktorima - Rasadnik Milojevic\nVađenje sadnica specijalnim plugom sa redno vezanim traktorima\nUz pomoć dva traktora i specijalno dizajniranim plugom za te namene i koji je izrađen na osnovu italijanskog pluga, a kasnije i modernizovan. Specijalni plug podriva i rastresa zemlju, a koji je kardanom vezan za traktor sa posebim reduktorom.\nPošto je za ovu operaciju potrebno puno snage, mnogo više nego što Rakovica od 65 konja poseduje, povećanje konjaže rešili smo vezivanjem (uparivanjem) dva traktora (Rakovice i IMT-a). IMT traktor, kao drugi i pomoćni traktor u nizu, služi kao ispomoć kada prvi traktor (Rakovica) počne da se krivi, ispadne iz ose ili nema dovoljno snage.\nOvaj način i tehniku koristimo dugi niz godina, a i naši vozači traktora su se prilično uvežbali u tome, tako da bez problema sinhronizovano rade kao jedan, a što je veoma bitno za normalan rad i koordinaciju.


Razvoj saradnje u oblasti odbrane sa Izraelom | Ministarstvo odbrane Republike Srbije\nRazvoj saradnje u oblasti odbrane sa Izraelom\nU skladu sa Planom bilateralne odbrambene saradnje za 2017. godinu, održani su ekspertski razgovori sa predstavnicima Ministarstva odbrane Države Izrael. Delegacije su predvodili načelnik Uprave za međunarodnu vojnu saradnju kapetan bojnog broda Milan Konjikovac i direktor Odeljenja za Evropu i NATO Biroa za politiku odbrane i bezbednost Dima Golub.\nSagovornici su konstatovali suštinski progres bilateralne odbrambene saradnje i značaj kontinuiteta poseta visokog nivoa. Posebno su istaknute planirane posete Republici Srbiji ministra odbrane i generalnog inspektora sistema odbrane Države Izrael.\nIzraženo je zadovoljstvo ostvarenom saradnjom, naročito implementacijom Sporazuma o saradnji Memorijalnog centra „Jad Vašem“ i Vojnog arhiva. Saglasili su se da postoji veliki potencijal za dalji razvoj saradnje u oblastima od zajedničkog interesa.\nTokom posete usaglašen je i potpisan Plan bilateralne odbrambene saradnje za 2018. godinu.


11. Decembra 2011. Arhiva Visoko.co.ba\nUčenici Osnovne škole “Kulin ban” u Visokom sutra 12. decembra nemaju nastavu. Razlog za to su neophodni radovi na rekonstrukciji sistema grijama, zbog kojih će škola biti hladna za odvijanje nastave – potvrdila je za Visoko.co.ba Fadila Sorguč, sekretar škole.\n“Radnici koji rade na rekonstrukciji grijanja u našoj školi stigli su u subotu popodne, ali sistem neće proraditi ni sutra, pa će ponedjeljak za učenike i nastavno osoblje biti neradni dan. Također, u utorak 13. decembra nastava će se odvijati po skraćenom planu” – izjavila je Fadila Sorguč.\nJoš nije potvrđeno na koji će način i kada biti nadoknađeni časovi od ovog neradnog ponedjeljka.


"Mi brinemo" - Dečje srce\nAktuelni projekti Latinica "Mi brinemo"\nPromocija socijalne inkluzije osoba sa invaliditetom i njihovih porodica kroz zajedničke aktivnosti u Crnoj Gori i Srbiji. Projekat prekogranične saradnje obuhvata, u Srbiji, Zlatiborski okrug i gradove Užice i Čajetinu i, u Crnoj Gori, gradove Nikšić, Plužina i Šavnik.\nCilj projekta je da promoviše socijalnu inkluziju osoba sa invaliditetom i njihovih porodica kroz zajedničke aktivnosti u Crnoj Gori i Srbiji. Ciljna grupa su osobe sa smetnjama u razvoju iz pomenutih opština, profesionalci koji rade sa njima i koji žele da unaprede svoj rad i razmene iskustva sa drugim profesionalcima.\nProjekat se fokusira na uspostavljanje i jačanje prekogranične saradnje javnog i neprofitnog sektora kroz povezivanje centara za socijalni rad, dnevnih centara i NVO putem zajedničkog organizovanja treninga i seminara, kao i promotivnih aktivnosti i na taj način postavlja uslove za dalje zajedničke aktivnosti i saradnju, kao i rad sa osobama sa invaliditetom. Očekivani rezultati su da osobe sa invaliditetom povećaju svoje kapacitete za sticanje znanja i životnih veština i da se ojačaju i povećaju znanja i veštine stručnih radnika iz lokalne samouprave i drugih organizacija koje su uključene u formiranju usluga i rade sa osobama sa invaliditetom u zajednici. Projekat traje 11 meseci, a početak je 1. septembra 2012. godine i trajaće do 1. avgusta 2013. godine, finansiran je od strane Evropske komisije.


Dodik poručio: Ne odustajem od mira i Republike Srpske - Sputnjik Srbija\n21:17 17 Februar 2020\nDodik poručio: Ne odustajem od mira i Republike Srpske\n07:15 07.03.2019 Preuzmite kraći link\nPostoje dve stvari od kojih ja politički neću odustati, a to su mir i Republika Srpska, poručio je u emisiji Telering predsedavajući Predsednišva BiH Milorad Dodik.\nOn je najavio da će 6. aprila u Beogradu predstavnik BiH potpisati sporazum o romingu, što je bio i zahtev Evropske unije na poslednjim razgovorima u Briselu.\nKaže da postoje pitanja oko kojih se politički predstavnici razmimoilaze, ali je primarno da se na dnevni red stave ekonomska pitanja.\n"Oni ne mogu da razumeju da koliko je njima teško da prihvate činjenicu da je tu Republika Srpska, toliko je nama teško da prihvatimo da je tu BiH. Ali da ne izazivamo reflekse jedni drugima, bilo bi dobro da kažemo jedni drugima da ćemo poštovati Ustav", istakao je Dodik.\nOn je naveo da je međunarodno okruženje bitno promenjeno i da BiH ne zavisi od Republike Srpske, već isključivo od ponašanja bošnjačkih predstavnika, što je vidljivo kroz primer Hrvata.\nDodik je istakao da oni opravdano negoduju što je u izboru hrvatskog člana Predsedništva zloupotrebljen Ustav, te naglasio da će Bošnjaci ubuduće bitno morati da promene svoje ponašanje.\nSrpska, Dodik, Region\n20:27 Ruska vojna policija nastavlja da patrolira sirijsko-turskom granicom


Predsednik Skupštine AP Vojvodine i direktorka UNICEF-a o produbljivanju saradnje\nPredsednik Skupštine AP Vojvodine Ištvan Pastor razgovarao je danas sa direktorkom UNICEF-a u Srbiji Regina De Dominicis o modelima i mogućnostima za unapređenje saradnje i budućim zajedničkim aktivnostima.\nPredsednik Pastor upoznao je direktorku UNICEF-a sa najznačajnijim programima koje Pokrajinska vlada i Skupština APV sprovode vezano za unapređenje prava i položaja dece i mladih u AP Vojvodini, kao i onih koje se odnose na socijalno i zdravstveno ugrožene grupe.\nOni su posebno razgovarali o značaju programa koji se sprovode vezano za inkluziju u obrazovanju, hraniteljstvo, rano otkrivanje bolesti kod dece i drugih.\nDirektorka UNICEF-a pohvalno se izrazila o ovim programima i naglasila da ova organizacija namerava da nastavi i proširi svoje aktivnosti u AP Vojvodini.\nOna je predsednika Pastora upoznala sa inicijativama vezanim za obeležavanje velikog jubileja, 30 godina od usvajanja Konvencije o pravima deteta.\nNa sastanku su razmatrane mogućnosti saradnje na obeležavanju ovog značajnog događaja, kao i mogućnosti bližeg upoznavanja resornih skupštinskih odbora i zainteresovanih poslanika sa programima i aktivnostima UNICEF-a u Srbiji.


Optimizacija mreže zdravstvenih ustanova do maja 2020. - Penzin\nPlan optimizacije mreže ustanova zdravstvene zaštite biće završen do kraja maja 2020. godine. Ministarstvo zdravlja realizuje ovaj plan sa ciljem daljeg unapređenja kvaliteta, pristupačnosti i efikasnosti zdravstvenih usluga u Srbiji.\nAnalizirano je stanje u kompletnom zdravstvenom sistemu koji čini 357 ustanova – kadrovske potrebe, kvalitet pruženih usluga, stanje medicinske opreme i infrastrukture, razvijenost IT sistema, finansijsko poslovanje i upravljanje. Na osnovu tih analiza biće pripremljena rešenja u skladu sa najboljim međunarodnim praksama i iskustvima, kažu ministarstvu.\nProces konsultacija u vezi izrade Plana počeo je od zaposlenih u zdravstvu i njihovih ustanova, na savetovanju „Zdravstvo u Srbiji – korak ka optimalnijem sistemu“.\nOvo savetovanje organizuje Komora zdravstvenih ustanova u Vrnjačkoj Banji u saradnji sa Ministarstvom zdravlja od 4. do 6. decembra. Savetovanje je okupilo više od 600 lekara, stručnjaka i donosioca odluka iz resornih institucija, bolnica, domova zdravlja, instituta…\nTags:Komora zdravstvenih ustanova SrbijeMinistarstvo zdravljazdravstvene ustanovezdravstveni sistemzdravstvo


"Kralj" na kolenima: Valensija šampion Španije!\nValensija je osvojila prvu titulu u istoriji kluba. U finalu plej-ofa šampionata Španije, tim Pedra Marinesa savladao je favorizovani Real - 3:1 u seriji. U četvrtom, ispostavilo se presudnom...\nBUUUM: Ode tabla (VIDEO)\nLomljenje table nije bila tolika retkost na košarkaškim mečevim, ali pre dve ili tri decenije. Novi materijali i modernizovane konstrukcije koševa dovele su do toga da je to postao pravi raritet.\nČudo u Valensiji: Srbi osvojili Evrokup!\nU majstorici finala Evrokupa, košarkaši Unikahe savladali su Valensiju u gostima 63:58 i sa 2-1 u seriji trijumfovali u finalu Evrokupa. Osim trofeja, tim iz Malage, za koji igraju naši Nemanja...\nVIDEO: Kakav koš, u stilu Kecmana\nKošarkaš Valensije Fernando San Emeterio izgleda je baš gledao onu legendarnu trojku Dušana Kecmana u Zagrebu.\nU stilu Kecmana: Ozi pogodio ludu trojku (VIDEO)\nKošarkaš Lokomotive iz Krasnodara Rajan Brokhof postigao je trojku od svog koša, nešto u stilu čuvene Kecmanove trojke u Zagrebu, na meču četvrtog kola Evrokupa protiv Valensije.\nLučić prešao u Bajern\nNekadašnji kapiten košarkaša Partizana Vladimir Lučić napustio je Valensiju i pojačao Bajern, potvrdio je danas klub iz Minhena.\nĐorđević dovodi još jendog Srbina u Bajern\nGde će Zagorac? Valensija kvari planove Zvezdi\nPeh: Lučić ponovo van terena\nJoš jedan maler za srpskog košarkaša. Vladimir Lučić je ponovo povređen.\nVIDEO: Ljulj u stilu Kecmana\nNije gotovo dok se sirena ne oglasi. Plej Reala Serhio Ljulj postigao je neverovatan šut sa skoro celog terena za pobedu šampiona Evrope u Valensiji u derbiju ACB lige.\nOni Duletu koreografiju, on njima pobedu\nDrugi put u roku od nedelju dana Limož je savladao Valensiju pod vođstvom Duška Vujoševića.\nErcegu Zvezda ni na pameti, odbio Makabi, Armani, Valensiju...\nPosle odrađenih letnjih obaveza u dresu reprezentacije Srbije, te solidnih izdanja na Evropskom prvenstvu, Zoran Erceg postao je igrač kojeg su gotovo svi evroligaški klubovi počeli pomno da...


Kosovo: Raspuštanje skupštine i prevremeni izbori\nDogovor o raspuštanju Skupštine Kosova i raspisivanju prevremenih izbora postignut je nakon neuspelog pokušaja usvajanja zakona o Oružanim snagama Kosova zbog bojkota srpskih poslanika\nPredstavnici najvećih kosovskih partija složili su se na sastanku sa predsednicom Kosova Atifetom Jahjagom da je neophodno raspuštanje Skupštine i raspisivanje preveremenih parlamentarnih izbora.\nNa sastanku lidera najvećih kosovskih partija i predsednice Kosova Atifete Jahjage dogovoreno je da se sutra održi vanredna sednica o raspuštanju parlamenta.\n“Mi smo raspravljali da nastavimo sa procedurama o raspuštanju Skupštine na sednici koja će se održati sutra, a u načelu smo se složili da raspravljamo da datum prevremenih izbora bude 8 jun”, kazao je premijer Kosova Hašim Tači.\nI predsednik najveće opozicione partije na Kosovu Demokratskog saveza Kosova Isa Mustafa rekao je parlament više ne funkcioniše i da bi najbolje bilo da se po raspuštanju Skupštine izbori održe u prvoj polovini juna.\n“Mi kao Demokratski Savez Kosova smo se složili da se priduržimo incjativi da se sutra održi sednica za raspuštanje Skupštine i takođe se slažemo da se izbori održe u prvom delu juna meseca ako se postignu rokovi predviđeni zakonom i Ustavom da se izbori održe 8. juna, mi podržavamo ovaj datum. Isto tako smo se angažovali da izbori budu regularni, transparentni i da donesu legitimne rezultate i da budu prihvatljivi za sve”, kazao je Mustafa.\nPredsednica Kosova Atifete Jahjaga rekla je nakon sastanka ona biti garant ustavnosti i faktor političkog jedinstva u zemlji.\n“Danas sam primila na sastanak političke lidere Kosova, na njihov zahtev. Informisali su me o koracima koje će nadalje preduzeti u vezi prevremenih izbora na Kosovu. Kao predsednica Republike Kosovo ja ću nastaviti da budem faktor političkog jedinstva u zemlji i svi moji postupci će biti u skladu sa Ustavom i zakonima Republike Kosovo“, rekla je nakon sastanka predsednica Kosova Atifete Jahjaga.\nSednica Skupštine Kosova biće održana sutra, a za raspuštanje skupštine potrebno je da glasa dve trećine od 120 poslanika Skupštine Kosova. “Parlamentarna kriza” usledila je, jer bez poslanika iz srpske zajednice ne mogu biti usvojeni vladini amandmani na Ustav Kosova i nacrt zakona o transformaciji Bezbednosnih snaga Kosova u Oružane snage.\nSrpski poslanici već mesec dana bojkotuju rad kosovskog parlamenta jer nisu dobili odgovor na pitanje o rezervisanim poslaničkim mandatima i u narednom sazivu Skupštine.


MALI ODGOVORIO PETROVIĆU: Srbija u doba najveće krize pokazala koliko uspešno vodi javne finansije | Novosti.RS\nMali je napomenuo da je opšta karakteristika fiskalanih saveta kao nezavisnih tela širom Evrope prisustvo opreznosti i određene doze konzervativizma u javnim nastupima i analizama, ali da Fiskalni savet Srbije na čelu sa gospodinom Petrovićem već duže vreme u svojim analizama prevazilazi uobičajne okvire konzervativizma, te stavovima, više političkog nego ekonomskog karaktera, pokušava da umanji dostignuća koja Srbija postiže poslednjih godina.\n- Gotovo po pravilu Fiskalni savet je taj koji redovno potcenjuje stope privrednog rasta Srbije. Podsetimo se samo da je za 2020. godinu Fiskalni savet procenjivao da će pad BDP-a iznositi 3 odsto, dok je Srbija sa padom BDP-a od svega 1 odsto zabeležila jedan od najboljih rezultata u Evropi. Takođe, i za 2021. godinu prvobitna procena rasta Fiskalnog saveta iznosila je 4 odsto, a čak i MMF ima veći projektovani rast od 5 procenata. Pri tome, rezultati iz prvog tromesečja 2021. godine su ohrabrujući, s obzirom da će rast BDP-a biti veći od 1 odsto, iako smo u prvom kvartalu projektovali negativnu stopu rasta (-1,3 odsto), a koji je podrazumevao godišnju putanju BDP-a od 6 procenata. Dakle, netačne su tvrdnje Fiskalnog saveta da podaci s početka 2021. godine idu u prilog projekciji godišnjeg rasta BDP od 4 odsto, već naprotiv, tekući trendovi u svim privrednim sektorima pokazuju da postoji više razloga za optimizam u pogledu revidiranja Vladine projektovane stope rasta BDP-a naviše - napomenuo je Mali.\nMinistar je podsetio da se ovakvi rezultati postižu u doba najveće ekonomske krize izazvane pandemijom virusa korona, kada su mnogo jače i razvijenije zemlje imale ogroman pad svojih privrednih aktivnosti.\nOn je naveo da za razliku od pojedinaca iz Srbije, velike međunarodne institucije prepoznaju rezultate odgovorne ekonomske politike koja se vodi.\n- Prognoze Svetske banke i MMF-a za ovu godinu su da će privredni rast naše zemlje biti 4,5, odnosno 5 odsto. Naša Vlada je optimističnija, jer verujemo u preduzete mere, pa je stoga projektovan rast od 6 procenata. Naime, U drugom kvartalu planiran je rast od 10 odsto, ali smo uvereni da možemo da rastemo 11,5 procenata. Ukoliko to uspemo, a nema razloga da gubimo optimizam, Srbija će se vratiti na stare staze ekonomskog uspeha i imaćemo rast od 6 procenata na kraju godine. To znači da ćemo biti na vrhu Evrope po pitanju uspešnosti naše ekonomije - objasnio je Mali.\nMinistar je rekao da su poslednjih par godina stvorene osnove za dalje ubrzanje privrednog rasta, a da udeo investicija u BDP-u konstantno raste.\n- Nizak nivo javnih investicija je upravo bila jedna od glavnih zamerki Fiskalnog saveta koji je tvrdio da taj nivo treba da iznosi 5 odsto. Taj nivo je dostignut još 2019, a za 2021. godinu udeo javnih investicija bi trebalo da bude rekordnih 7,2 odsto BDP-a. Srednjoročna poređenja sa zemljama CIE su neumesna, budući da su one znatno ranije završile proces tranzicije, a Srbija je dodatno zbog neodgovorne politike prethodne vlasti morala da sprovodi fiskalnu konsolidaciju koja se dodatno odrazila na rast - istakao je on.\nMali je podsetio gospodina Petrovića i da je naša zemlja zahvaljujući fiskalnoj konsolidaciji uspela da četiri godine ima suficit u budžetu, zahvaljujući brojnim uštedama i domaćinskim upravljanjem.\n- Upravo zahvaljujući fiskalnoj konsolidaciji koja je počela na predlog Aleksandra Vučića, Srbija je uspela da se otrgne iz zagrljaja ekonomske propasti i da se čvrsto pozicionira kao zemlja koja ispred sebe vidi samo put uspeha. Ne nižemo samo sportske uspehe, jer ovo što Srbija danas može nije samo zabava za mase, već je plod ozbiljnog promišljanja i vraćanja na pravi kolosek, odnosno temelje realne ekonomske politike - naveo je on.\nObjasnio je da je zahvaljujući fiskalnoj konsolidaciji ekonomija zemlje počela da raste, da je postignuta makroekonomska stabilnost, kao i da je i građanima i privredi država pomogla onda kada je to bilo neophodno, sa čak tri paketa pomoći.\n- Bez obzira na to što Srbija ide strahovitom brzinom napred, što je u mogućnosti da pomogne i građanima i privredi, to pojedincima smeta. Ali, mi ne odustajemo od naših građana i izgradnje zemlje zarad boljeg sutra. Zato je samo treći paket pomoći građanima i privredi vredan 257 milijardi dinara, što je 4,3 odsto BDP-a. Uključujući prethodna dva paketa pomoći, u vrednosti od 704 milijarde dinara, država je uspela da izdvoji ukupno 17,2 odsto BDP-a - naveo je Mali.\nMinistar finansija je dodao da javni dug, bez obzira na planirana davanja, kako za pomoć građanima i privredi i za kapitalne investicije neće premašiti 60 odsto BDP-a.\n- Ponoviću da je rebalansom budžeta koji je usvojen predviđeno dodatnih 88 milijardi dinara za nove investicije i nastavak velikih kapitalnih projekata. Do nove godine radićemo čak osam auto-puteva, a predviđena su i značajna ulaganja za izgradnju i rekonstrukciju kliničkih centara i bolnica. Setite se da smo prošle godine uspeli da u rekordnom roku izgradimo dve kovid bolnice, a ove godine gradimo jednu u Novom Sadu. Sve ovo nas i te kako izdvaja od ostalih u pozitivnom smislu i taj uspeh, da usred pandemije uspevamo da odolevamo ekonomskim pritiscima, odnosno održavamo privredu i istovremeno gradimo zemlju, ulažemo u zdravstveni sistem, sasvim sigurno nas vodi napred. Uz vakcinaciju, a podsetiću i da smo među najboljima u svetu po tom pitanju, vrlo brzo ćemo se otrgnuti iz nemilosti u koju nas je pandemija virusa korona uvukla i otvorićemo našu ekonomiju - naveo je on i dodao da Srbija ipak nije usamljeno ostrvo, te da u velikoj meri ekonomija zavisi i od otvaranja drugih država, ali da ni po tom pitanju ne treba gubiti optimizam.\nMali je zaključio da je Srbija u nevolji pokazala koliko uspešno vodi javne finansije, izdvajajući ogroman novac kako bi održala privredu, čuvajući radna mesta i pomažući građane.\nSiniša Mali Pavle Petrović BDP ekonomija Fiskalni savet privredni rast Srbija\nFELJTON - PLJAČKANJE PRAVOSLAVNIH CRKAVA: Verski život srpske zajednice bio je potpuno ukinut\n11. 05. 2021. u 18:00\nMINISTAR odbrane Srbije Nebojša Stefanović obišao je danas u Madridu, gde boravi u zvaničnoj poseti, Tehnološki institut "Maranjosa", naučno-istraživačku i razvojnu ustanovu španskog Ministarstva odbrane.\n18:04 MUK U SKUPŠTINI SRBIJE: Potresno svedočenje Smilje Tišme - "teška tišina", a onda aplauz\n18:00 FELJTON - PLJAČKANJE PRAVOSLAVNIH CRKAVA: Verski život srpske zajednice bio je potpuno ukinut\n17:59 ŠPAN POZVAO EK DA NARUČI NOVE DOZE: Vakcine i za 2022/23. i to od još četiri kompanije\n17:48 PORUKA SINA ĐORĐA BALAĐEVIĆA SLAMA SRCA: Aleksa se na očev rođendan oglasio i rastužio sve na društvenim mrežama (FOTO)\n17:44 OVA RUSKA ZVER IZGLEDA UBISTVENO: Jedinstvena arhitektura lovca Su-57 daje mu posebne napadačke i odbrambene karakteristike\n58 AKO UBIJETE LEPTIRA PLAĆATE 10.000, ZA BUBAMARU 15.000: Za neke životinje kazne idu i do milion dinara!\n55 ĐOKOVIĆ DOŽIVEO PEH U RIMU: Tako je kad treniraš sa Marejem! Došao je kraj velike trojke (VIDEO)


Početna » Vesti » Ekonomija » Rio Tinto: Navode o nezakonitim plaćanjima shvatamo ozbiljno\nRio Tinto sve navode o nezakonitim plaćanjima shvata izuzetno ozbiljno. U svim zemljama u kojima posluje, Rio Tinto se striktno pridržava zakona i procedura.\nTo navode nadležni u Rio Sava eksplorejšn, ćerka firmi britansko-australijske kompanije Rio Tinto, odgovarajući na pitanje Danasa da prokomentarišu izjavu predsednika Srbije Aleksandra Vučića “da su neke ranije vlasti u Srbiji uzimale novac od Rio Tinta da bi kompanija dobila istrazna prava za litijum”.\nIz te kompanije ističu da Rio Tinto ostaje posvećen razvoju i unapređenju projekta „Jadar”.\n-Tokom razvoja tog projekta u Srbiji, uvek smo sledili sve zakone i propise Srbije i to ćemo činiti i dalje. Nastavićemo da blisko sarađujemo sa Vladom Srbije i domaćim i stranim stručnjacima na svim aspektima uticaja projekta „Jadar“ na životnu sredinu i lokalnu zajednicu – navode u Rio Sava eksplorejšn.\nNadležni u toj kompaniji nisu odgovorili na naša pitanja da li očekuju da će Vlada Srbije raskinuti ugovor o istraživanju rude litijuma sa Rio Tintom i o stavu predsednika Srbije Aleksandra Vučića da treba doneti moratorijum na istraživanje litijuma u našoj zemlji do kraja godine.


Druga noć od kada je uvedena zabrana kretanja posle 20 časova uveće, uhapšeno je ukupno 154 osoba zbog kršenja mera vlade. Takođe, do jutros u osam časova, 66 osoba je sporovedeno u karantin u Moroviću, saopštio je ministar unutrašnjih poslova Nebojša Stefanović.\nUhapšeni su se našli van svojih domaćinstava u periodu od 20 do 5 časova ujutru, a da nisu imali odobrenje, dok su osobe koje su sprovedene u karantin ušle iz zemalja koje su žairšte koronavirusa, objasnio je.\nStefanović je istakao da je najveći broj građana shvatio važnost mera koje su uvedene i poručio je da je važno da ljudi pokažu odgovornost prema onima koji su najugroženiji i prema svom zdravlju.\nTakođe je apelovao na sve da poštuju mere jer, kako je rekao, one nisu dizajnirane zato što je nekome bilo dosadno, već je cilj zaštita zdravlja.\n„Ako svi budemo disciplinovani, imaćemo mnogo lakšu situaciju i pružićemo lekarima šansu da se bore za naše živote”, rekao je ministar.\nkarantin/koronanvirus/nebojša stefanović/vanredno stanje\nNekima su vino i oružje kao WC papir: Šta je u kojoj zemlji sada NEMOGUĆE naći


SEEbiz.eu / ME / Tabaković: Diners Club falsifikovao dokumentaciju\nJorgovanka Tabaković: Diners Club Diners Erste Card Club Narodna banka Srbije\nDatum objave: 19.05.2017. - 15:04:34\n"Ono što je još značajnije je da ni novi vlasnik, koji je dve godine radio dubinsko snimanje pre kupovine, nije uspeo da otkrije da je reč o falsifikovanoj dokumentaciji", rekla je Tabaković na novinarsko pitanje o aferi Diners Cluba na konferenciji za medije na kojoj je predstavljen majski izveštaj o inflaciji.\nGuverner je istakla da NBS sa novim vlasnikom i svim nadležnim organizma radi ozbiljno i odgovorno na tome da se stvari reši, tako da trgovci ne budu oštećeni, da ugled Dinersa, koji je nesporan, ne bude na teritoriji Srbije doveden u pitanje, i da ne bude bilo kakvih mešetarenja u rešavanju tog problema.\n"NBS će dati sve od sebe da ćemo onima koji su verovali da postoje savršene pljačke pokazati da savršena pljačka ne postoji, ali isto tako očekujem i podršku, a da to ne bude shvaćeno kao pritisak na pravosudne organe, da nam pomognu da jednom zauvek stavimo tačku na kompromitovanje finansijske industrije, finansijskih izveštaja, završnih računa i svih profesija koje su u taj posao uključene".\n"Očekujem da svi u lancu koji su pomagali da se ovakva stvar desi budu krivično gonjeni i da ih stigne zaslužena kazna", rekla je guverner NBS.\nPodsetila je da Diners u Srbiji postoji od 1992. godine i da je njihovo poslovanje bilo u nekom neregulisanom vakumu kada je NBS u pitanju, pošto nije nisu bili subjekt nadzora centralne banke, jer su poslovali registrovani po Zakonu o privrednim društvima do 2015. godine dok na snagu nije stupio Zakonu o platnim institucijama.


Investicioni ciklus „Voda 2“: Počelo izmještanje dotrajalog cjevovoda na starom mostu u Trapistima - mojKontakt portal - Radio Televizija Kontakt\nInvesticioni ciklus „Voda 2“: Počelo izmještanje dotrajalog cjevovoda na starom mostu u Trapistima\nU okviru investicionog ciklusa „Voda 2“ danas je počelo izmještanje dotrajalog cjevovoda na starom mostu u Trapistima, a radove je obišao i gradonačelnik Draško Stanivuković.\nKako je rekao, predmetni primarni cjevovod, koji se izmješta sa starog na novi most u Trapistima, vodom opslužuje Banjalučku pivaru, postojeće objekte u Ulici Ilije Garašanina, Zavod za rehabilitaciju „Dr. Miroslav Zotović“, te u nastavku snabdijevanje naselje Priječani, što je od velikog značaja.\n-Sa mještanima naselja Trapisti smo započli radove na izgradnji novog primarnog cjevovoda koji će riješiti problem vodosnabdijevanja u ovom dijelu našeg grada – rekao je gradonačelnik.\nDodao je da to nije jedini projekat koji će biti urađen u ovom naselju.\n-Uz sve to, uskoro ćemo započeti i radove na rekonstrukciji starog mosta u Trapistima kojem ćemo vratiti stari sjaj, još iz perioda kada je u Trapistima zasijala prva sijalica na ovim prostorima – zaključio je Draško Stanivuković.\nKada govorimo o projektu vodosnabdijebanja na ovom lokalitetu, riječ je o izgradnji 750 m primarnog cjevovoda, zatim izgradnja primarnog voda prema Zavodu za rehabilitaciju „Dr. M. Zotović“ i naselju Priječani u dužini od 275, te izgradnja 270 m sekundarnog kraka vodovoda u ulici Partizanskog poljskog bataljona.\nRok za izvođenje radova je 120 dana., a ukupna vrijednost investicije je oko 406.000 KM, navode iz Gradske uprave.\nDuda upozorio: Ako Rusija upotrijebi hemijsko oružje, NATO će se umiješati\nBanjaluka: Raspored privremenih isključenja struje u ponedjeljak


Bio deo vlasti koja je ubijala Srbe, a skojevci ga izboli nožem – Slike partizana\nBio deo vlasti koja je ubijala Srbe, a skojevci ga izboli nožem\n✎ Stefan ★ Reagovanja 🕒 18. 12. 2016. 💬 0 komentara\nDušebrižnici iz “Večernjih novosti” razotkrili su još jedan komunistički zločin. Međutim, kao što to često biva slučaj, koriste se selektivnim tumačenjem istorije, tendencioznim, neproverenim tvrdnjama i relativizacijom saradnje sa okupatorom.\nU članku objavljenom pre pet dana, “Novosti” predstavljaju tragičnu sudbinu Irineja Ćirića (1884-1955), episkopa bačkog za vreme mađarske okupacije i saradnika okupatora. Prema autoru, episkop Irinej držan je u kućnom pritvoru 17 meseci zbog “navodne” saradnje sa okupatorom. Nakon puštanja iz kućnog pritvora, pretučen je i izboden na ulici od strane skojevaca u Odžacima, usled čega je umro devet godina kasnije (sic). Dalje se spominje da episkop Irinej jeste bio poslanik u mađarskom parlamentu, ali je koristio svoj položaj da “spase pripadnike sopstvenog naroda.” U zasluge mu se ubraja spašavanje 2.800 srpske dece iz logora Šarvar, iako autor rezignirano konstatuje da “držanje” episkopa Irineja za vreme Racije nije bilo baš najbolje, mada ne precizira šta je on u to vreme radio, osim što je izdao proglas 22. januara “s pozivom Srbima na mir.” Takođe se navodi da je pokušao da spasi narodnog heroja Svetozara Markovića Tozu, urednika novina “Slobodna Vojvodina,” koje su pretile episkopu Irineju posleratnom odmazdom i nazivale ga izdajnikom.\nKao što je već običaj u oblasti revizionističke pseudoistorije, ova priča zasniva se na poluistinama i svesnom ignorisanju ključnih činjenica. Jedna takva ključna činjenica jeste da je episkop Irinej postao član mađarskog parlamenta februara 1943. godine. Dakle, on prihvata na sebe poziciju predstavnika u parlamentu mađarske okupacione vlasti nakon što je ta vlast uveliko počela da proganja njegov i druge narode na teritoriji Bačke i šire, i nakon što je ta okupaciona vlast počinila jedan gnusan zločin nad njegovim narodom i nad njegovim susedima Jevrejima. Svrha njegovog imenovanja bila je da se okupacionoj vlasti da legitimnost i da se Srbi podstaknu na lojalnost mađarskoh državi.\nŠto se samog njegovog “držanja” tokom Racije tiče, ono je bilo u najmanju ruku sramotno. Prema izveštaju Generalštaba mađarske kraljevske vojske od 23. januara 1942. godine\nVladika, dr Irinej Ćirić je posle razgovora sa sveštenicima V korpusa izdao proglas, koji je u celoj Bačkoj postavljen na javnim mestima. U ovom proglasu vladika je svoje vernike pozvao da se uzdrže od saradnje sa partizanima.\nDakle, u jeku zločina, vladika Irinej sastaje se sa sveštenicima V korpusa, odnosno korpusa koji je bio zadužen za ubijanje Srba i Jevreja tih dana. Cela njegova poruka ljudima koje mađarski vojnici ubijaju, ne zato što su partizani, nego zbog njihove nacionalnosti, jeste da prestanu da sarađuju sa pokretom otpora (uprkos onome što piše u izveštaju, poznato je da episkop Irinej nije izričito osudio partizane ili NOP). U međuvremenu, mađarska vojska je znala da u tom delu Bačke nema više od sto aktivnih partizana. Njih 40 je pohapšeno i streljano ili deportovano u Srbiju već 5. januara 1942. godine, ali je vojska uprkos tome dve nedelje kasnije pokrenula teror nad ljudima za koje su znali da su nedužni civili. Raciju su osudili čak i gradonačelnik Novog Sada dr Mikloš Nađ i vođa nemačke narodne grupe u Bačkoj, a načelnik Generalštaba, pukovnik Szombathelyi je već aprila 1942. godine naredio istragu. Pozivu na istragu Irinej se pridružio tek decembra 1942. godine. Mađarska Vlada stavila je neke od počinitelja pred sud u pokušaju da prikaže okupatore kao poštovaoce vladavine prava, ali su oni pobegli u Nemačku, gde su dobili azil i pridružili se SS-u.\nIako članak sugeriše da je episkop Irinej pokušao da spase Svetozara Tozu Markovića uprkos tome što mu je “Slobodna Vojvodina,” čiji je Marković bio urednik, pretila kao izdajniku, činjenica je da sa pretnjama iz “Slobodne Vojvodine” Toza Marković nije imao veze. Marković je uhapšen u novembru 1942. godine, a obešen je 9. februara 1943. godine. “Slobodna Vojvodina” je episkopa Irineja počela da napada tek od februara 1943. godine, tj. tek nakon što je postao poslanik u mađarskoj skupštini i nakon što je Toza Marković obešen.\nPovrh svega ovoga, ni u jednoj ranijoj verziji ove priče ne spominje se da je episkop Irinej izboden, nego se to prvi put iznosi u ovom članku u “Novostima.” Umro je devet godina nakon prebijanja i navodnog napada nožem, što novinaru “Novosti” omogućava da povuče ničim zasnovanu uzročno-posledičnu vezu između prebijanja i njegove smrti, pošto kaže da je “umro od batinjanja.”\nČinjenica da je episkop Irinej spašavao srpsku decu iz logora Šarvar za svaku pohvalu, ali njegovo ponašanje za vreme Racije bilo je kukavički, a učešće u okupacionom aparatu neprijateljske države koja je tri godine progonila civile Bačke je sramotno, naročito kada se uzme u obzir da ga je mađarska vlast koristila za legitimizaciju sopstvene okupacije. U svetlu toga, njegova kazna od sedamnaest meseci kućnog pritvora nije nepravedna. Pokušaj da se napad na njega od strane skojevaca, koji je za svaku osudu, predstavi kao uzrok njegove smrti skoro deceniju kasnije, kao i izmišljanje priče da je izboden, samo je još jedan primer očajničkog pokušaja revizionista da se svaka smrt u posleratnom periodu pripiše komunističkom režimu. U isto vreme, Srpska pravoslavna crkva i nacionalisti stide se sveštenstva koje je aktivno učestvovalo u NOP-u, poput prvog posleratnog gradonačelnika Novog Sada, prote Alimpija Popovića, ili člana predsedništva AVNOJ-a, Jevstatija Karamatijevića.\nTeme: Drugi svetski rat, partizani, Racija 1942., sveštenstvo u NOP, Vojvodina, zločini\n← Stope na kamenu – Jure Franičević Pločar\nIsmet Mujezinović – Prenos ranjenika →


Televiziji RT u Americi ukinuta akreditacija za Kongres - Sputnjik Srbija\n23:12 07 Mart 2021\n07:14 30.11.2017 (osveženo 12:32 30.11.2017) Preuzmite kraći link\nKongres SAD obavestio je televiziju „RT Amerika“ da joj je ukinuta akreditacija za praćenje događaja na Kapitol Hilu.\nU dopisu se navodi da je razlog to što kompanija ima status stranog agenta, iako je nekoliko sati ranije Stejt department saopštio da to neće uticati na rad novinara RT.\nU sredu je „RT Amerika“ primila pismo od Kongresa u kojem je informisana o odluci donetoj prošle nedelje.\n„Izvršni odbor radio i televizijskih dopisnika iz Kongresa je u skladu sa svojim ovlašćenjima, propisanim pravilima Senata, doneo jednoglasnu odluku da se 21. novembra 2017. godine povuku akreditivi mreže RT“, navodi se u dopisu.\n„RT Amerika“ obaveštena je da su ti koraci usledili nakon što je njena operativna kompanija registrovana kao strani agent početkom novembra.\n„Pravila Galerije za medije jasno ukazuju da se novinarske akreditacije ne mogu izdavati nijednom podnosiocu prijave ’kojeg zapošljava neka strana vlada ili zastupnik‘. Nakon registracije kao stranog agenta prema Zakonu o registraciji stranih agenata (FARA), RT mreža izgubila je pravo na dobijanje novinarskih akreditacija“, ističe se u dopisu.\nUskraćivanje akreditacija RT u Kongresu stupa na snagu odmah, navodi se u dopisu. Emiteru je naloženo da vrati svoje akreditacije Senatu.\nMinistarstvo pravde SAD stavilo je televiziju „RT Amerika“ na spisak stranih agenata po Zakonu o stranim agencijama iz 1938. godine, pri tome mnogi drugi strani državni mediji kao što su britanski Bi-Bi-Si, kineski Si-Si-Ti-Vi, francuska televizija „Frans 24“ i nemačka radio-stanica „Dojče vele“ nisu registrovani kao takvi.\nPuškov Stejt departmentu: SAD i bombarduju humanije\nRuska ambasada u SAD: Ne ograničavajte slobodu medija


- Odigrali smo jako dobro, naročito u trećoj četvrtini. Ekipa Radničkog je opravdala epitet favorita, ali mislim da ovaj rezultat na kraju ipak nije realan i da je razlika trebala da bude manja. Čestitam protivničkoj ekipi na pobedi, a mojim igračicama na odličnom izdanju, koje predstavlja idealnu uvertiru za utakmicu sa Dugom u nedelju, prokomentarisao je trener Radničkog 2016 Nikola Despotović.\nTrener Radničkog Nenad Milovanović priznaje da se pribojavao ovakvog scenarija jer je njegova ekipa tokom prvenstvene pauze trenirala u nekompletnom sastavu, ali da se sve na kraju završilo srećnim epilogom.\n- Ukratko, mučili smo se smo sve do zadnje četvrtine. Loše smo napadali njihovu zonsku odbranu, previše se oslanjali na šut spolja koji nas nije išao, a pri tom smo nekim našim propustima u odbrani dopustili protivniku da u jednom trenutku preokrene rezultat u svoju korist. Krajem treće četvrtine uspeli smo da se nekako konsolidujemo, podigli smo intezitet igre u odbrani, došli do par lakih poena iz kontranapada i dvocifrene razlike, sumirao je utiske strateg Radničkog, uz čestitke protivničkoj ekipi na fer i korektnoj igri.\n- Nama se sada otvara put ka polufinalu, budući da u četvrtfinalu najverovatnije idemo na ekipu ŽKA, protiv koje možemo da tražimo pobedu i prolaz u narednu rundu takmičenja. Plasman na završni turnir Kupa Srbije bio bi nesumnjivo veliki uspeh za nas u ovoj sezoni, smatra Milovanović.\n- Partizan je izuzetno neobična i nepredvidiva ekipa, koja ima malo igračica u rotaciji, ali igra veoma brzo i agresivno, sa dosta kontranapada i šuteva za tri poena. Na nama je da se borimo i pružimo svoj maksimum, uz nadu da ćemo na kraju doći do pobede, podvukao je Milovanović.\n– Zbog pogrešne interpretacije mojih reči od strane nekih novinara, pre svega želim da istaknem da uopšte nismo nezadovoljni domaćinstvom. Naprotiv, naišli smo na najbolji mogući prijem i želeo bih još jednom da se zahvalim Šibenčanima na gostoprimstvu, uslovima i dobroj utakmici. I domaćini i mi smo bili nezadovoljni suđenjem, o čemu smo razogvarali posle meča i dogovorili se da u saradnji sa svim srpskim, hrvatskim i crnogorskim klubovima učinimo nešto po tom pitanju. Suđenje nije bilo toliko neutralno koliko bi trebalo da bude i želja nam je da se to u budućnosti ispravi, kako bi glavni utisak posle utakmica bili igrači, a ne sudije, rekao je Stevanović.\nNa nedavno odigranom prvenstvenom susretu protiv ekipe Đerdapa, rukometašica Radničkog Jovana Stoiljković je obeležila svojevrstan jubilej, odigravši 500. utakmicu u profesionalnoj karijeri uz postignuta 2222 gola. Pre samog meča je upriličena svečanost, na kojoj su joj uručeni pokloni ispred kluba, porodice i zajednice klubova Super B lige, dok su je saigračice dočekale u majicama odštampanim u njenu čast.\nPosle važne pobede u susretu sa Zemun Fitofarmacijom proteklog vikenda, košarkaše Radničkog u subotu, 23. novembra od 16 časova očekuje gostovanje subotičkom Spartaku, u okviru 8. kola Druge lige Srbije.\nUtakmica 8. kola Druge lige Srbije između Spartaka i Radničkog igra se u subotičkoj hali „Dudova šuma“.\nOdbojkaši Radničkog u subotu od 18 časova u „SBB hali Jezero“ dočekuju subotički Spartak u utakmici 8. kola BPŠ Super lige Srbije. Kragujevčani će u duelu sa subotičkim „golubovima“ pokušati da nastave seriju dobrih rezultata i sačuvaju poziciju u samom vrhu tabele.\nEkipa trenera Ivana Blagojevića je u petak nadigrala Crvenu zvezdu na Banjici sa maksimalnih 3:0, čime je još jednom pokazala da se sa pravom ubraja među glavne kandidate u borbi za oba domaća trofeja.\nOdavno kragujevački tim nije igrao ovako sigurno i beležio dobre rezultate u kontinuitetu. Pri tom, treba imati na umu činjenicu da je konkurencija u ligi ove sezone izuzetno jaka i da će nijanse odlučivati o tome ko će se boriti za titulu, a ko za goli opstanak.\nRadnički se, uz novosadsku Vojvodinu, izdvojio kao ekipa sa najkonstantnijom formom. Imali su Kragujevčani padove u pojedinim mečevima, ali su po pravilu uspevali da se dignu i na kraju dođu do pozitivnog ishoda.\nSada je pred četom Ivana Blagojevića još jedan veliki ispit. U „SBB halu Jezero“ stiže ekipa subotičkog Spartaka, koja ima samo dva boda manje u odnosu na kragujevački sastav.\nRadi se o ekipi koja je u bliskoj prošlosti često znala da iznenadi Radnički u „Jezeru“, pa su uoči predstojećeg duela sa Subotičanima u taboru Kragujevčana mere opreza podignute na najviši nivo.\nSvakako da nas očekuje težak meč. Spartak je ekipa bez izraženog pojedinca u svojim redovima, ali sa izuzetnom timskom igrom. Mi smo u dobroj formi i rešeni da nastavimo niz dobrih rezultata. Mislim da nam je velika prednost domaći teren, jer Spartak nešto slabije igra na gostovanjima. Takođe, njih u toku nedelje očekuje gostovanje u Nišu, u okviru Kupa Srbije, dok je naša kup utakmica sa Vojvodinom odložena, tako da ćemo sigurno biti nešto odmorniji u odnosu na našeg protivnika. U svakom slučaju, priželjkujemo nove bodove i iskreno se nadam da ćemo do njih i doći, izneo je svoja očekivanja pred susret sa Subotičanima Nemanja Opačić, „desna ruka“ trenera Radničkog Ivana Blagojevića.\nI srednji bloker Kragujevčana Vuk Milutinović smatra da njegovu ekipu očekuje težak izazov, koji će, nada se, uspeti da savlada i dođe do novih bodova.\nČeka nas dosta teška utakmica u subotu, jer igramo protiv ekipe koja je u jako dobroj formi i sigurno ne dolazi kod nas sa belom zastavom. Iskusna su ekipa koja zna da igra i nisu slučajno pri vrhu tabele. Što se nas tiče, mi u ovu utakmicu ulazimo posle velike pobede u Beogradu, pa se sa pravom nadamo dobrom rezultatu u subotu, iako smo svesni da put do trijumfa neće biti nimalo lak, kaže Milutinović.\nU Radničkom su uvereni da će kragujevačka publika prepoznati važnost predstojeće utakmice i da će u značajnom broju ispuniti tribine „SBB hale Jezero“, kako bi pomogla ovim momcima u pohodu ka još jednom trijumfu.\nRukometašice Radničkog su se ustoličile na liderskom mestu i nemaju nameru da ga prepuste do završetka jesenje sezone. Priliku da zacementiraju svoju poziciju imaju u nedelju 24. novembra sa početkom u 16 časova, kada će u okviru 9. kola Super B lige za žene otputovati u Beograd na megdan ekipi Juniora.\nNakon jedne, za nas relaksirajuće utakmice, koju smo prilično lako dobile protiv Đerdapa, za vikend nas očekuje gostovanje u Beogradu, ekipi Juniora koja je prošle sezone ispala iz Super lige. Iako se naš budući protivnik nalazi na začelju tabele, bez osvojenog boda, za nas, naravno nema opuštanja i kao u svaku utakmicu ulazimo maksimalno skoncentrisane i spremne. Očekujem da ćemo našom prepoznatljivom, agresivnom odbranom i kontrolisanim napadima doći do nova dva boda i učvrstiti se na zasluženom, liderakom mestu na tabeli, najavila je nedeljnu utakmicu golman Radničkog Amina Hasanović.\nUtakmica će se odigrati u hali „Slodes“, a pravdu će deliti sudijski par Dejan Marković i Borko Boškov iz Vrbasa.\nRukometaši Radničkog su igrom i ubedljivom pobedom u prethodnom kolu protiv Bele Palanke, pokazali da će se na njih itekako računati u borbi za vrh tabele i ulazak u Superligu. Prvu priliku da dokažu da su se vratili u pobednički niz imaju već u nedelju 24. novembra od 19 časova u Novoj Varoši, gde će na vrućem terenu u utakmici 9-og kola Super B lige za muškarce, pokušati da prigrabe ceo plen.\nUtakmica se igra u sportskoj dvorani „Nova Varoš“, a pravdu će deliti sudijski par Branislav Nenadić iz Mladenovca i Darko Stefanović iz Zemuna.\nU ulozi promotera ovoga puta našli su se vaterpolista Lazar Dobožanov, odbojkaš Ivan Perović, košarkaš Nikola Šućov i rukometaš Veselin Stevanović. Oni su se potrudili da deci ukažu na sve prednosti bavljenja sportom kao zdravog načina života i pruže im osnovne informacije u vezi svojih sportskih disciplina.\n- Današnja poseta imala je za cilj da deci, nastavnicima i kompletnoj javnosti približi ideje SPD Radnički. U tu svrhu, predstavnici sva četiri kluba koji funkcionišu u sklopu SPD Radnički potrudili su se da prisutnoj deci pruže jasniji uvid u sve ove sportove i ujedno ih upute na koji način se mogu uključiti u naše aktivnosti. Naš cilj je da se deca kroz bavljenje sportom socijalizuju i da iz te mase dečaka i devojčica dobijemo buduće sportske asove, koji će predstavljati naš klub i grad Kragujevac, izjavio je generalni sekretar Sportskog privrednog društva Radnički Ivan Milošević.\n- Pozvao bih svu decu da treniraju vaterpolo, prvenstveno dečake, jer je to jedan muški sport sa dosta kontakata, koji se igra u vodi, i deci omogućava da se druže i steknu vredne uspomene sa brojnih takmičenja. Mislim da ovde u Kragujevcu deca imaju priliku da steknu vrhunsko znanje uz stručne trenere, koji će im sigurno omogućiti da ostvare visoke ciljeve, istakao je Dobožanov.


Izvor: B92, 08.Apr.2020, 20:07\nFrancuski industrijalci i naučnici najavili su početak proizvodnje novog tipa zaštitne maske, otpornije od svih dosadašnjih, koja će se moći da se upotrebi stotinu puta bez zamene.\nMaska će se na tržištu ponuditi po maloprodajnoj ceni od oko 30 evra.\nMeđu četrdesetak naučnika i stručnjaka koji su sarađivali na ovom projektu bili su i zaposleni u poznatoj kompaniji Mišelin, kao i ljudi iz Centra za atomsku i elternativne energije (CEA).\nKako kažu, >> Pročitaj celu vest na sajtu B92 << na zamisao su došli pre tri nedelje. CEA je za proces istraživanja i testiranja na raspolaganje stavila sve svoje resurse, dok će se stručnjaci iz Mišelina da rade na dizajnu prototipa.\nProbna serija od 5000 maski već je u proizvodnji, a prve maske bi na tržištu trebalo da se pojave već sledeće nedelje, piše portal Index. Mišelin je već rezervisao 130.000 maski, od čega će deo da bude doniran regionalnim zdravstvenim ustanovama.\nNova maska pod nazivom "OCOV®" biće isporučivana sa pet filtera koji mogu da se peru, pa će korisnicima to omogućiti stotinu korišćenja. Pošto se svi filteri iskoriste, maska može da se koristi uz nove filtere.\nBlic: Francuski industrijalci i naučnici: Počinje proizvodnja NOVIH MASKI koja se menjaju tek posle 100 nošenja, evo koja je CENA\nVečernje novosti: Moći će da se nosi 100 PUTA bez zamene: Počinje proizvodnja nove maske protiv korone, objavljena i cena\nRadio 021: Napravljena zaštitna maska koja se menja tek nakon 100 nošenja


Sajam turizma Beograd: Trebinje predstavlja vinski turizam | Trebinje Live\nSajam turizma Beograd: Trebinje predstavlja vinski turizam\nGrad Trebinje je ove godine na 36. Međunarodnom sajmu turizma u Beogradu težište stavilo na vinski turizam, koji doživljava uspon, izjavila je direktor trebinjske Turističke organizacije Tatjana Bulajić.\nBulajićeva je novinarima na Sajmu, koji je otvoren danas, rekla da se očekuje da će vinski turizam, zahvaljujući određenim projektima koji su najavljeni u prekograničnoj saradnji, doživjeti veliki uspon.\nGovoreći o značaju Sajma u Beogradu, Bulajićeva je navela da turisti iz Srbije čine 30 odsto stranih gostiju u Trebinju.\nOna je najavila da će do početka sezone turistima u Trebinju biti na raspolaganju oko 800 kreveta u hotelima i oko 200 u privatnom smještaju.\n"Znamo da Beograđani jako vole Trebinje, a osim gostiju iz Beograda, imamo mogućnost da se predstavimo i drugim turističkim agencijama i turoperaterima zato što je ovo jedan od najvećih sajmova", rekla je Bulajićeva.\nU Beogradu je danas otvoren 36. Međunarodni sajam turizma na kojem će se do nedjelje, 2. marta predstaviti više od 1.000 izlagača iz 54 zemlje svijeta, a svoju turističku ponudu predstaviće i Republika Srpska.


Zbog ovoga je važna elektrifikacija atara! - AGROPRESS - Udruženje novinara za poljoprivredu\nIlustracija: Bolji rod i veća zarada\nZbog ovoga je važna elektrifikacija atara! Истакнут\nMinistar poljoprivrede Branislav Nedimović posetio je danas Turiju u opštini Srbobran gde je u toku projekat elektrifikacije atara. U poljoprivrednom gazdinstvu Petra Novakovića susreo sa poljoprivrednicima i rukovodstvom lokalne samouprave, navodi se na sajtu Opštine Srbobran.\n- U gostima smo kod ljudi koji hoće da menjaju strukturu poljoprivredne proizvodnje, koji elektrifikacijom voćnjaka smanjuju troškove proizvodnje, koji žele da uspostave nove vrste proizvodnje i na taj način će ostvariti mnogo više novca. Voćnjak iza nas dogodine će biti veoma izdašan i cenim da će ovih četiri hektara trešanja donositi novca koliko i 100 hektara pšenice i kukuruza, ako ne i više. To je budućnost Srbije, da menjamo strukturu proizvodnje u korist onoga što se traži na tržištu. U ataru opštine Srbobran imamo površinu od 150 hektara na kojoj je izvršena elektrifikaca i to je trend koji ćemo mi nastaviti. Vlada Srbije je u nekoliko lokalnih samouprava u Srbiji uradila elektrifikaciju, u Žitorađi, Varvarinu, Leskovcu, dok je ovde opština Srbobran sve sama uradila. Sledeće godine će biti otvoren novi konkurs za elektrifikaciju i navodnjavanje - rekao je ministar Nedimović.\nRadivoj Paroški, predsednik opštine Srbobran, kazao je da je sredstvima iz opštinskog budžeta urađena elektrifikacija 150 hektara.\n- Atar od 27.000 hektara uglavnom je okrenut prema ratarstvu, ali kroz subvencije iz budžeta opštine i uz podršku iz budžeta Pokrajinske vlade i Vlade Srbije, stvaramo uslove da se naši poljoprivrednici bave i drugim granama poljoprivredne proizvodnje - voćarstvom i povrtarstvom. Elektrifikacijom atara otvaramo prostor za razvoj seoskog turizma. Elektifikacija je pokrila deo turijskog i srbobranskog atara, u blizini zaštićenog parka prirode Beljanska bara, što smatramo da može da bude dodatni sadržaj za razvoj turizma - rekao je Paroški.\nPrema njegovim rečima, elektrifikacija je završena, čeka se tehnički prijem i prva priključenja na mrežu, jer interesovanje među poljoprivrednicima je veliko. Plan je da se sledeće godine mreža proširi na dodatnih 150 hektara.\nVerovali ili ne po ovoj fantastičnoj ceni se prodaju voćnjaci u Srbiji\nMuke voćara u Titelu sa rutavim bubama\nDa li se i koliko isplati proizvodnja paradajza?\tParadajz čuvar mladosti u zdravlja!\njan 05, 2018 86784 Teška\nnov 10, 2016 73504 Obnovljivi izvori energije (OIE)\nokt 31, 2016 72851 Ekologija zemljišta\nmar 21, 2018 39878 Šumarstvo\napr 20, 2018 35949 Ovčarstvo\nfeb 17, 2020 30083 Laka\navg 04, 2017 19278 Voćarstvo i vinogradarstvo


Predstava „Muškarčine“ - Men`s Health\n„Muškarčine“ predstavljaju pozorišni dokumentarac o muškosti ovde i danas. Predstavu donosi sedam mladića, sa sedam pogleda na svet i hiljadu situacija koje u tom svetu vide. Na sceni, njihov zadatak nije da budu neko drugi već da prikažu kako oni sami sebe vide, ali i sve druge ljude, kojima su okruženi.\nPredstava je nastala u koprodukciji Centra E8 i Bitef teatra. Premijera predstave je održana 30. novembra 2012. godine i od tada se nalazi na redovnom repertoaru Bitef Teatra, na čijoj je sceni nedavno doživela i jubilarno 50. izvođenje.\nNedeljnik NIN je predstavu „Muškarčine“ proglasio jednom od tri najbolje predstave u 2012. godini.\nTekst predstave je nastao kolažiranjem ličnih priča, iskustava i stavova ko-autorskog i izvođačkog tima, kao i dramatizacijom teza iz knjige “Biti muško” Stiva Bidalfa, citiranjem teoretičara muškog pokreta i preuzimanjem fragmenata iz štampe, sa interneta i televizije. U predstavi su korišćeni statistički podaci dobijeni u istraživanju “Mladići i maskulinitet” sprovedenom u okviru projekta “Budi muško”, iskustva trenera u ovom projektu i materijali nastali kroz proces radionica zasnovanih na tehnikama upotrebe drame u edukaciji i metodološkim igrama osmišljenim da podstaknu kolektivno autorstvo.\nU želji da se uklope u socijalno prihvatljive matrice rodnog ponašanja, mladi muškarci rade mnoge stvari koje su štetne po njihovo fizičko, ali i psihičko zdravlje. Društvo od njih očekuje da svoju muškost dokažu pokazivanjem snage, odlučnosti, hrabrosti, borbenosti i srčanosti, koja ih često uvodi u destrukciju i autodestrukciju. Vaspitani u kulturi u kojoj se muško pokazivanje emocija smatra za znak slabosti, mladi muškarci svoje emocije potiskuju i preinačuju u destruktivne oblike ponašanja. Ova predstava ima za cilj da ukaže na taj problem, ali i da dokumentuje priču generacije rođene u toku ratova na Balkanu, generacije čiji je sistem vrednosti formiran u tranziciji te je, shodno tome, konfuzan i nedovoljno čvrst.\nPročitajte i TAJNA RUMENIH OBRAZA: Talija u avanturi "Trikovi za šminkanje ovog proleća"\nKoncept, režiju i dramaturgija potpisuju Milena Bogavac i Vojislav Arsić, a kao ko-autori i izvođači se pojavljuju Alek Surtov, Đorđe Živadinović Grgur, Jovan Zdravković, Marko Panajotović, Nemanja Puvača, Nikola Pavlović, Uroš Novović i Rastko Vujisić.\nTags: beograd, kultura, pozorište, predstava\nPrevious Fudbalski savez Srbije odabrao najbolje za 2014. godinu\nNext Sensa Grad sreće čeka na vas!


Napadnut srpski mladić u Bošnjačkoj mahali, Radojević o incidentu izvestio komandira karabinjera - Kosovo Online\n17. Avgust 2021. • 14:20\nTrojica mladića albanske nacionalnosti pretukla su kasno sinoć u naselju Bošnjačka mahala u severnoj Mitrovici mladića srpske nacionalnosti, a o tom incidentu danas je gradonačelnik Severne Mitrovice Milan Radojević izvestio komandira karabinjera Multuinacionalne specijalne jedinica (MSU) pukovnika Stefana Fedela.\nNa sastanku sa Fedelom, gradonačelnik Radojević je posebno izrazio zabrinutost zbog činjenice da je jedan od osumnjičenih, koji je učestvovao u prebijanju nedužnog srpskog mladića, pripadnik Кosovskih bezbednosnih snaga.\nKako je saopšteno, Radojević je pozvao pripadnike Кfora i sve njihove jedinice da povećaju prisustvo i budnost na terenu kako bi se ovakvi napadi na Srbe sprečili, i kako bi se svi građani Severne Mitrovice osećali bezbednim.\nRadojević je pozdravio brzu reakciju pripadnika КP regiona Sever u kojoj su identifikovani osumnjičeni i jedan deo njih priveden i takođe zatražio od njih da pojačaju patrole, budu vidljivi među građanima, kako bi se svi građani osećali sigurnim.\nRadojević je na sastanku sa Fedelom zahvalio na dosadašnjoj saradnji i izrazio očekivanja da će se dobra saradnja nastaviti i u budućnosti.\nincident Severna Mitrovica Milan Radojević Karabinjeri Kosovo\nZasto se to zlo se ne spreci zasto se dozvoljava narod treba da se brani od tog zla sto se dozvoljava godinama branitese takvi su zli narod I ljudi sto se nesme dozvoliti u svojoj zemlji !!!\nKad budete uveli red u bošnjačoj, sa uličnom prodajom, bespravnom gradnjom, nekontrolisanim širenjem trgovine, koja nije sama sebi cilj, već osvajanje prostora. Kad pokažete ko je vlast na severu Mitrovice biće manje incidenata. Do tada očejmo još sličnih pritisaka.\nRadojević: Čestitam, ostanite istrajni u otkrivanju istine\nGradonačelnik Severne Mitrovice Milan Radojević uputio je srdačne čestitke svim zaposlenima i uredništvu portala Kosovo onlajn, povodom dve godine rada.\nRadojević: Održavamo stabilnost i ulaganja u Kosovsku Mitrovicu\nRadojević: Timskim radom stvaramo kvalitetnije i bolje uslove za život građana\nOtvorena nova kancelarija Paraolimpijskog komiteta Kosova u Prištini\nHan o korupciji: Evropska komisija utvrdila da nema sukoba interesa\nPacoli poziva Kurtija da otkrije slike u skupštinskom foajeu


Tanjug 19. maja 2019. 17:45\nKAN – Bivši argentinski fudbaler Dijego Maradona neće prisustvovati premijeri dokumentarnog filma o svom životu i karijeru večeras na festivalu u Kanu zbog povrede ramena, saopštili su producenti filma.\n„Dijego Maradona duboko žali zbog toga što nije u mogućnosti da prisustvuje svetskoj premijeri svog filma“, navodi se u saopštenju producenata, prenosi Rojters.\nKako se dodaje, povreda ramena koja „zahteva medicinsku pažnju“ sprečila je Maradonu da doputuje na festival, ali „on će biti sa publikom i filmskim stvaraocima duhom i raduje se što će film o sebi pogledati veoma brzo“.\nFilm prati uspon argentinske fudbalske zvezde od igre u Napoliju preko osvajanja svetskog šampionata kao kapitena Argentine, ali osvetljava i trenutke njegovih padova, ektravagantnog života, borbe sa zavisnošću od narkotika.\nDokumentarac „Dijego Maradona“ režirao je Asif Kapadija koji je napravio i film „Sena“ o vozaču formule 1 Aertonu Seni i „Ejmi“ o životu pokojne pevačice Ejmi Vajnhaus.


TAČI: EU ĆUTI NA PONAŠANJE SRBIJE PREMA KOSOVU - Kosova Info\nHome Srpski TAČI: EU ĆUTI NA PONAŠANJE SRBIJE PREMA KOSOVU\nTAČI: EU ĆUTI NA PONAŠANJE SRBIJE PREMA KOSOVU\nPredsednik Hašim Tači održao je konferenciju za medije na kojoj je govorio o Samitu u Berlinu koji je održan pre dva dana. Tači ističe da od lidera Evropske Unije nije čuo ništa konkretno po pitanju Kosova. Dotakao se i pitanja sveobuhvatnog sporazuma sa Srbijom, uspostavljanjem ZSO i taksi, naglašavajući da je kosovska delegacija prilikom posete Berlinu imala jedinstven stav.\nTači je kazao da je na Samitu u Berlinu naglasio da evropska perspektiva za Kosovo, nažalost, ostaje samo fraza koju je lepo čuti ali da nema konkretnih rezultata.\n”Takođe, današnja realnost o Zapadnom Balkanu nije uopšte u skladu sa našim očekivanjima i očekivanjima EU. Pored činjenice što proglašenje nezavisnosti Kosova 2008. godine je znači raspad Jugoslavije. Zato nestabilnost sa susedima naše zemlje prvo predstavlja rezultat nepriznavanja države Kosovo od strane Srbije, a drugo nepriznavanje nezavisnosti Kosova od strane BiH. Svi smo svedoci da je nakon 20 godina od završetka rata, a 11 godina od proglašenja nezavisnosti Srbija se ponaša na jedan način koji nije evropski, a istovremeno EU ćuti na to anti-evropsko ponašanje Srbije prema Kosovu”, rekao je on.\nGovoreći o taksama, koje su novembra prošle godine uvedene na robu iz Srbije i BiH, Tači je kazao da su one legitimna odluka Kosova i da je ovo više puta naglasio na Samitu u Berlinu.\n”Dijalog koji je započeo još 2011. godine sada je blokiran od strane Srbije, koja je uslovila nastavak pregovora raznim smetnjama. Dijalog ne bi smelo da bude uslovljen od nijedne strane. Zbog negativnog odnosa Srbije ugrožen je i odnos Kosova i BiH, koji je danas, nažalost na najnižem nivou što se videlo i tokom diskusije predstavnika ove zemlje na Samitu u Berlinu”, kazao je Tači.\nTači je rekao i da je kancelarki Merkel i francuskom predsedniku Makronu kazao da Kosovo ostaje najizolovanija zemlja u Evropi upravo zbog Evrope, kao i da na diskusiji, nije bilo nijednog konkretnog i kreativnog predloga koji bi ubrzao rešavanje pitanja Kosova i Srbije.\n”Želim da naglasim da postoji mišljenje da Samit u Berlinu predstavlja dobru mogućnost, ali ja smatram da, uprkos tome što je diskutovano o svim otvorenim pitanjima, naglašavam da nije bilo nijedne nove ideje za konačni sporazum Kosova i Srbije, kao što nije bilo ni ideja oko mogućnosti postizanja istorijskog završnog sporazuma između dve nezavisne i suverene zemlje”, rekao je Tači.\nPredsednik Kosova govorio je i o uspostavljanju ZSO koja je dogovorena još 2013. u Briselu.\n“Upravljački tim za izradu statuta Asocijacije koji se sastoji od predstavnika srpske zajednice koji živi na Kosovu, u skladu sa upustvima i preporukama Srbije namerno nije obavio posao, a sa druge strane Srbija nastavlja da optužuje Kosovo za neispunjavanje tog sporazuma. Još jednom naglašavam da neće postojati neka Asocijacija za koju Srbija misli da će imati neka izvršna ovlašćenja. Jasan je cilj Srbije da stvori Asocijaciju srpskih opština sa izvršnim ovlašćenjima po ugledu na Republiku Srpsku, a mi to nećemo dozvoliti”, rekao je on.\nTači je zaključio da konačni sporazum Kosova i Srbije nije moguć bez uključivanja SAD, a da je cilj da se postigne sveobuhvatni sporazum jer i Kosovo i Srbija ostaju multietnička društva i neće biti granica po etničkoj osnovi, ali na kraju sporazuma je, ističe Tači, „neophodno priznanje međudržavnih granica kako bi se obezbedio trajni mir“.\nFjalimet e Thaçit në Samitin e Berlinit


Sabornost ruskog društva je zalog budućnosti | Двери\nU Moskvi je 1. novembra održano zasedanje Sveruskog narodnog sabora pod nazivom „25 godina na putu otvorenog dijaloga i civilizacijskog razvoja Rusije“. Sabor je formiran pre 25 godina pod pokroviteljstvom Ruske pravoslavne crkve i do sada se uglavnom održavao u hramu, međutim ove godine je organizovan u Kremljovskom dvorcu.\nPlenarno zasedanje U Kremlju, otvorio je Patrijarh moskovski i sve Rusije Kiril a potom se skupu obratio predsednik Ruske Federacije Vladimir Putin.\nPredsednik Putin je naglasio da činjenica da se ovogodišnji skup Sveruskog narodnog sabora održava u Kremljovskom dvorcu svedoči o tome da su se u ruskom društvu desile duboke promene. „Osnovni zadatak Sveruskog narodnog sabora je da aktivno doprinosi u rešavanju socijalnih, humanitarnih i obrazovnih problema. očuvanju međunacionalne i međureligijske harmonije i edukaciji mladih na temelju vrednosti patriotizma i državotvornosti“, istakao je predsednik RF.\nU radu Sveruskog narodnog sabora učestvuju predstavnici svih struktura vlasti i predstavnici mnogih društvenih organizacija iz političke, kulturne, obrazovne i duhovno-religijske sfere.\nPredsednik Putin je istakao i to da je Sveruski narodni sabor mnogo učinio na planu nacionalne konsolidacije. „Uveren sam da samo ujedinjeno društvo može da odgovori na najozbiljnije istorijske izazove, da ostvari impresivne rezultate, odupre se svakom spoljašnjem pritisku, odbrani sopstveni suverenitet i duhovno- istorijsku sopstvenost. Vidimo da su danas uloženi napori da se „reformiše“ svet kako bi se uništile tradicionalne vrednosti i kulturno-istorijska prostranstva koja su se gradila vekovima“. U zaključnim rečima svog obraćanja predsednik je izrazio uverenje da će glas Rusije u budućem svetu o čijoj sudbini se danas odlučuje, zvučati dostojanstveno i samouvereno.\nNakon toga skupu se obratio Patrijarh moskovski i sve Rusije Kiril, koji je govorio o tome koliko je teško bilo raditi na okupljanju svih zdravih snaga ruskog društva i da su čak i u okviru Sveruskog narodnog sabora postojali problemi koji su mučili čitavo rusko društvo. Veliki doprinos konfliktima u društvu davale su lične sujete i netrpeljivost kao i ideološki stereotipi koji su onemogućavali međusobni dogovor. Sveruski narodni sabor je uspeo da prevaziđe takve probleme a zatim su i predstavnici državnog rukovodstva počeli da učestvuju u diskusiji. On je istakao da je svetu neophodan „treći put“ ako iz procesa globalizacije isključimo stvaranje jedinstvene filozofske i ideološke osnove za čitav svet i sa raznolikim postojećim pogledima na svet se ograničimo na tržište i kapital, kretanje ljudi, slobodan prelazak granica, stvaranje jedinstvenog sistema bezbednosti, pravednih ekonomskih odnosa, smanjenje siromaštva, opštoj borbi za očuvanje životne sredine. „To će biti pragmatična globalizacija koja ne ugrožava ljudske duše, već nastoji da stvori delotvoran i ako je moguće, pravedan svetski poredak“, istakao je Patrijarh Kiril.\nSkupu su se dalje obratili: gradonačelnik Moskve Sergej Sobnjanin, prvi zamenik predsednika Saveta Federacije Nikolaj Fjodorov, predsednik Ruske akademije nauka Aleksandar Sergejev i dr.\nSveruski narodni sabor završen je svečanim koncertom velikog simfonijskog orkestra Akademije P.I. Čajkovskog uz učešće hora i umetnika Baljšoj teatra.\nPlenarnom zasedanju Sveruskog narodnog sabora u svojstvu počasnog gosta, prisustvovala je Dragana Trifković član Predsedništva „Dveri“ i direktor „Centra za geostrateške studije“.\nDragana Trifković, član Predsedništva Dveri,\n· VRNS.ru – Prezident Rossii dal vыsokuю ocenku deяtelьnosti VRNS\n· VRNS.ru – Slovo Svяteйšego Patriarha Kirilla na otkrыtii XHII Vsemirnogo Russkogo Narodnogo Sobora\n· Jutub – Plenarnoe zasedanie XXII Vsemirnogo Russkogo Narodnogo Sobora (g. Moskva)\n· Vostok – Putin: Glas Rusije u svetu budućnosti će zvučati dostojno i samopouzdano\nDragana TrifkovićRusijaSaopštenjaSveruski narodni sabor


Govor ministra Dačića na 127. ministarskom sastanku Saveta Evrope - "Osnaživanje demokratske bezbednosti u Evropi"\nVeliko mi je zadovoljstvo da učestvujem na Ministarskom sastanku Saveta Evrope i iskoristim ovu priliku da sa kolegama ministrima i drugim šefovima delegacija razmenim mišljenja o aktuelnim otvorenim pitanjima sa kojima se Evropa suočava.\nČestitao bih odlazećem predsedavajućem Komitetu ministara Saveta Evrope, ministru spoljnih poslova Kipra Joanisu Kasulidesu, na veoma uspešnom predsedavanju i poželeo uspeh predstojećem predsedavajućem Komitetu ministara Saveta Evrope, ministru spoljnih poslova Češke Ljubomiru Zaoraleku, koji može računati na našu punu podršku u ostvarivanju ove značajne funkcije.\n127. ministarsku sednicu Saveta Evrope vidimo kao odličnu priliku za razmenu mišljenja o najznačajnijim aktuelnim pitanjima sa kojima smo danas suočeni. Nažalost, kada pogledamo unazad, čini se, da se svake naredne godine suočavamo sa sve većim izazovima. Dovoljno je, u tom smislu, prisetiti se svih događaja na našem kontinentu od prošlogodišnje ministarske sednice Saveta Evrope. Osnovni zaključak koji se nameće, jeste da dok stremimo uspostavljanju viših standarda i ciljeva istovremeno ne uspevamo da ispunimo one bazične, čije poštovanje smo neretko uzimali zdravo za gotovo. To je još jedan dokaz da je od kreiranja i nametanja novih, mnogo značajnije istrajavanje na ispunjenju osnovnih zadataka i zajedničkih vrednosti.\nU tom smislu ocene generalnog sekretara iz Četvrtog izveštaja o stanju ljudskih prava, demokratije i vladavine prava podstiču na razmišljanje i izazivaju opravdanu zabrinutost. Generalni sekretar sa pravom ukazuje na goruće probleme i negativne trendove u mnogim oblastima, od kojih nijedna zemlja nije pošteđena. Upravo zbog toga je zajednički pristup u njihovom rešavanju suštinski važan. U zajednici se uspeh ne može meriti pojedinačno, jer je zajednica jaka onoliko koliko je na izazove otporna njena najslabija karika.\nPri traženju argumenta za takve ocene ne treba ići dalje od migrantske krize, koja je pokazala svu ranjivost naših društava i probleme u ostvarivanju zajedničkog nastupa. Problem migranata i izbeglica iziskuje zajedničku posvećenost svih, kako bismo obezbedili da odgovori na aktuelnu krizu budu u skladu sa našim međunarodnim obavezama i interesima svih zajedno i svake zemlje pojedinačno. Kao glavni izazov se pri tom izdvaja upravljanje masovnim migracijama, uz istovremeno poštovanje ljudskih prava.\nSnažno podržavamo i aktivno doprinosimo afirmaciji pristupa Saveta Evrope i posebno generalnog sekretara Jaglanda u rešavanju ovog problema, u skladu sa mandatom Organizacije. Delimo uverenje da je potrebno preduzimanje hitnih mera radi zaštite dece migranata i tražilaca azila, posebno onih bez pratnje, uključujući aktivno angažovanje u sprečavanju trgovine ljudima i svih vidova njihove zloupotrebe, kao i kažnjavanja odgovornih za krijumčarenje migranata i u tom kontekstu podržavamo Akcioni plan Saveta Evrope za zaštitu dece izbeglica i migranata.\nS obzirom na to da se nalazi na tzv. zapadno-balkanskoj migracionoj ruti, Srbija se suočila sa skoro milion izbeglica i migranta koji su prešli preko njene teritorije od početka ove krize do danas, što predstavlja veliki teret za naše kapacitete. Posebnu pažnju posvećujemo ranjivim grupama, naročito zaštiti dece, uz nastojanje da deci migrantima i azilantima u najvećoj meri olakšamo patnje i zaštitimo ih od zloupotrebe i potencijalnih opasnosti organizovanog kriminala. Zakonom o azilu propisano je načelo posebne brige o tražiocima azila sa posebnim potrebama, među kojima su i maloletnici, uz obezbeđivanje staratelja maloletnicima bez pratnje i njihovim prihvatom u posebnom centru. Preduzimaju se i adekvatne mere u vezi sa zdravstvenom zaštitom i obrazovanjem maloletnih migranata.\nMoram da podsetim da Srbija, nažalost, ima velika i bolna iskustva sa izbeglicama i interno raseljenim licima. U Srbiji i danas boravi 29.457 lica u statusu izbeglica iz Hrvatske i Bosne i Hercegovine, o kojima se brinemo već dve decenije, kao i preko 200.000 interno raseljenih lica, koja su bila primorana da napuste Kosovo i Metohiju posle 1999. godine. Duboko sam uveren da iznalaženje trajnih rešenja za problem dugotrajnog raseljenja mora ići paralelno sa rešavanjem aktuelne izbegličke krize. Verujem da je naš zajednički stav da ljudi u dugotrajnom raseljenju ne smeju biti zaboravljeni.\nSrbija je u potpunosti posvećena zaštiti standarda i vrednosti Evropske konvencije o ljudskim pravima. Podržavamo zaključke iz Izveštaja generalnog o stanju demokratije o potrebi jačanja efikasnosti Evropskog suda za ljudska prava u procesuiranju i sprovođenju presuda.\nSavet Evrope poseduje instrumente i kapacitete da, u skladu sa svojim mandatom, u još većoj meri doprinese rešavanju problema u kriznim područjima, kroz angažovanje na planu očuvanja demokratije, zaštite ljudskih i manjinskih prava i vladavine prava, uključujući i u domenu reformi u pravosuđu i borbi protiv korupcije.\nSrbija pridaje veliki značaj suzbijanju terorizma kao globalne pretnje. Sve češći teroristički akti nedvosmisleno ukazuju na neophodnost da borba protiv terorizma u svim njegovim oblicima i načinima ispoljavanja, kao i borba protiv ekstremnog nasilja i radikalizacije koji dovode do terorizma, moraju da ostanu među glavnim prioritetima Saveta Evrope. Smatramo da aktivnosti koje Savet Evrope na tom planu preduzima predstavljaju adekvatan odgovor i podržavamo Smernice Saveta Evrope o zaštiti žrtava terorizma.\nU cilju unapređenja zaštite ljudskih prava, demokratije i vladavine prava Srbija podržava nastavak angažmana Saveta Evropa na Kosovu i Metohiji uz puno poštovanje Rezolucije Saveta bezbednosti Ujedinjenih nacija 1244 i statusno neutralnog pristupa. Sa žaljenjem uočavamo da i nakon višegodišnje primene različitih projekata Saveta Evrope, nema značajnijeg napretka u poštovanju ljudskih prava i osnovnih sloboda na Kosovu i Metohiji, što je posebno primetno u svakodnevnom životu osoba koje ne pripadaju albanskoj zajednici, pretežno Srba.Prava koja se i dalje krše ili zahtevaju dodatnu zaštitu polaze od fizičke i pravne bezbednosti, do prava u domenu imovine, kulture i poštovanja verskih sloboda, uključujući slobodan pristup kulturnoj i verskoj baštini. Više od 200.000 nasilno interno raseljenih osoba još uvek ne može da se vrati svojim domovima. Srbija je spremna da bude konstruktivan partner Savetu Evrope u njegovim budućim aktivnostima na Kosovu i Metohiji.\nKljučne reči: saopštenja Kipar Ivica Dačić Ministar spoljnih poslova Savet Evrope (SE)


olimpijada - Radio-televizija Unsko-sanskog kantona\nSve vijesti koje uključuju pojam: olimpijada\nSPORT, 31. jula - Tuka je nastupao u drugoj kvalifikacionoj grupi na 800 metara te osvojio drugo mjesto što je automatski značilo i plasman među 24 najbolja u ovoj atletskoj disciplini. Naš atletičar imao je vrijeme 1:45.48, odnosno bio je sporiji 24 stotinke od prvoplasiranog u ovoj kvalifikacionoj grupi Kanađanina Marca ...\nSEDAMNAESTOGODIŠNJA PLIVAČICA LYDIA JACOBY POSTALA PRVA OLIMPIJSKA PRVAKINJA SA ALJASKE\nSPORT, 27. jula - Američka plivačica Lydia Jacoby (17) postala je prva olimpijska šampionka koja dolazi sa Aljaske nakon što je slavila u kategoriji 100 metara prsno. Da se takmičenje održalo prošle godine, Jacoby se ne bi ni pojavila u Tokiju, međutim odgovaralo joj je to što su Olimpijske igre prebačene ...\nBIHAĆ, 23. maja - Bišćanka Arijana Jašarević-Vojić biti će delegat na olimpijskom turniru rukometašica na ovogodišnjim Olimpijskim igrama u Tokiju. Kako nam je sama kazala, predstoji pripremni period za učešće na najprestižnijem sportskom takmičenju, koji podrazumijeva niz edukacija i testiranja. ...\nU JAPANU VLADA RAZMATRA OLIMPIJSKU OPCIJU BEZ GLEDATELJA\nTOKIO, 23. januara - U Japanu vlada procjenjuje mogućnost da se Olimpijske i Paraolimpijske igre u Tokiju, koje bi trebale početi u julu, organizuju bez gledatelja zbog širenja nove vrste koronavirusa, prenosi Anadolu Agency (AA). Prema vijestima agencije Kyodo koje se temelje na vladinim izvorima, smatra ...\nTOKIO, 13. februara – Organizatori Ljetnih olimpijskih igara u Tokiju ove godine na sastanku sa predstavnicima Međunarodnog olimpijskog komiteta (MOK) ponovili su svoju jasnu poruku da održavanje igara neće spriječiti širenje korona virusa iz susjedne Kine. Yoshiro Mori, predsjednik Organizacionog odbora igara, naglasio ...\nU Olimpijskom selu u Pyeongchangu jutros je uz melodiju himne na jarbol podignuta zastava Bosne i Hercegovine. Svečanosti su prisustvovali članovi bh. sportske delegacije, kojih u Južnoj Koraji trenutno devet, kao i gradonačelnik Pyoengchanga Ryu Seung Minu koji je našim olimpijcima poželio dobrodošlicu i razmijenio poklone ...\nSARAJEVO, 8. februara - Osmog februara 1984. godine na sarajevskom stadionu Koševo otvorene su 14. po redu Zimske olimpijske igre. U sljedećih deset dana, glavni grad BiH postao je centar svijeta i temelj svim budućim zimskim olimpijadama. Bila je to prva zimska olimpijada u nekoj socijalističkoj zemlji i rezultat sedmogodišnjih ...